[bookmark: _Hlk169530733]Līgums 


Rīgā                                                                                                              	 Datums skatāms laika zīmogā	         

Rīgas valstspilsētas pašvaldības Ārtelpas un mobilitātes departaments, juridiskā adrese Ģertrūdes iela 36, Rīga, LV-1011, turpmāk – Pasūtītājs, [..] no vienas puses, un
[bookmark: _Hlk171680564]PS “Vanšu tilts”, reģistrācijas Nr. 40203704450, juridiskā adrese Spilves iela 18, Rīga, LV-1055 (turpmāk – Izpildītājs), kuru, pārstāv tās biedri: sabiedrība ar ierobežotu atbildību “TILTS”, juridiskā adrese: Spilves iela 18, Rīga, LV-1055, reģistrācijas numurs Komercreģistrā: 50103005351, [..], SIA “Hanza Construction Group”, juridiskā adrese: Krišjāņa Valdemāra iela 118, Rīga, LV-1013, reģistrācijas numurs Komercreģistrā: 54103138631, [..], Baltijas mākslīgo būvju projektēšanas birojs “VEKTORS T” SIA, juridiskā adrese: Skodas iela 13, Rīga, LV-1055, reģistrācijas numurs Komercreģistrā: 40003542176, [..],  no otras puses, 
abi kopā turpmāk – Puses, 
[bookmark: _Hlk29292846][bookmark: _Hlk181879539]ņemot vērā, ka saskaņā ar atklāta konkursa “Vanšu tilta pārbūve, projektēšana un autoruzraudzība”, iepirkuma identifikācijas Nr. CAIP 2024/135 (turpmāk – Konkurss) rezultātiem Izpildītājs ir ieguvis tiesības noslēgt šo līgumu un, ņemot vērā, ka pirms piedāvājuma iesniegšanas Konkursā, Izpildītājs ir iepazinies ar Pasūtītāja rīcībā esošajiem dokumentiem un informāciju, kas varētu attiekties uz līgumā noteikto darbu veikšanu, un, pamatojoties uz šo informāciju, Izpildītājs ir iesniedzis piedāvājumu, Puses noslēdz šo līgumu ar tālāk minētajiem noteikumiem, turpmāk – Līgums:
1.  Definīcijas un dokumentu hierarhija  
Līgumā lietotajiem terminiem ir normatīvajos aktos piešķirtā nozīme, ja šajā sadaļā nav noteikts citādi.
1.1. Apakšuzņēmējs – Izpildītāja, kā būvuzņēmēja nolīgta persona vai tās nolīgta persona, kura veic Darbus vai sniedz pakalpojumus Līguma izpildei;
1.2. Atbildīgais būvdarbu vadītājs – Pasūtītāja apstiprināts Izpildītāja pārstāvis, kurš, kā tiltu būvdarbu vadīšanas jomā sertificēts vadošs speciālists, nodrošina būvdarbu izpildi atbilstoši normatīvajiem aktiem, Būvprojektam un Līgumam, organizē Izpildītāja un piesaistīto apakšuzņēmēju darbību un pārstāv Izpildītāju attiecībās ar Pasūtītāju;
1.3. Autoruzraugs – Izpildītāja, kā būvprojekta izstrādātāja nozīmēts pārstāvis būvniecības dokumentācijas īstenošanas kontroles nodrošināšanai (autoruzraudzības veikšanai);
1.4. Autoruzraudzība – kontrole, ko Būvprojekta izstrādātājs (Izpildītājs) veic pēc Projektēšanas darbu pabeigšanas līdz Objekta nodošanai ekspluatācijā un Būvdarbu pilnīgai pabeigšanai, lai nodrošinātu Objekta realizāciju atbilstoši Būvprojektam;
1.5. Izpildītājs – komercreģistrā un būvkomersantu reģistrā reģistrēta komercsabiedrība, kura, piedaloties Konkursā, ir ieguvusi tiesības noslēgt šo Līgumu un veikt  visus tajā noteiktos darbus;
1.6. Būves informācijas modelis (BIM) – integrēts būvju projektēšanas, būvniecības un apsaimniekošanas procesu, tehnoloģiju un noteikumu kopums, kas ļauj visām iesaistītajām pusēm kopīgi projektēt, būvēt un apsaimniekot būvi digitālā vidē;
1.7. Būvuzraugs – Pasūtītāja nolīgta persona, kura veic normatīvajos aktos un Līgumā noteiktās būvuzrauga funkcijas darbu veikšanas laikā;
1.8. Būvuzraudzība – profesionāla un neatkarīga būvdarbu veikšanas procesa uzraudzība, lai pārliecinātos par kvalitatīvu un drošu būves būvniecību;
1.9. Būvdarbi – visi un jebkādi pastāvīgi, sagatavošanās un pagaidu darbi (būvdarbi, būvdarbu sagatavošana, izpēte, dokumentu komplektēšana u.c. darbības), ieskaitot būvdarbus, uzraudzības, materiālu piegādes, defektu novēršanas darbus un citus darbus, kas nepieciešami Būvprojekta pilnīgai, savlaicīgai un pienācīgai realizācijai, kā arī Objekta nodošanai ekspluatācijā un Pasūtītājam, ievērojot Līguma noteikumus, spēkā esošos normatīvos aktus, Būvuzrauga un Autoruzrauga prasības, kā arī Pasūtītāja norādījumus;
1.10. Būvdarbu vadītājs – būvspeciālists, kuru ieceļ Izpildītājs un kura pienākums ir nodrošināt būvdarbu kvalitatīvu izpildi atbilstoši Būvprojektam, kā arī ievērot citus būvniecību reglamentējošos normatīvos aktus un būvizstrādājumu izmantošanai noteiktās tehnoloģijas;
1.11. Būvniecības informācijas sistēma (BIS) – ir elektroniskā vide, kurā tiek nodrošināta informācijas aprite starp būvniecības procesa dalībniekiem, uzturēti būvniecības procesam nepieciešamie reģistri un ar būvniecības procesu un reģistriem saistītie e-pakalpojumi;
1.12. Būvprojekts – informācijas kopums, kas satur grafisko, tekstuālo un citu informāciju par būvniecības ieceri, tai skaitā par būves vai tās piederumu raksturlielumiem;
1.13. Būvvalde – institūcija, kas pilda būvvaldes funkciju;
1.14. Darbi – Objekta realizēšanai visi nepieciešami darbi – Projektēšana, Būvdarbi, Autoruzraudzība;
1.15. Darbu daudzumu un izmaksu saraksts – Objekta realizēšanai paredzamo Būvdarbu apjoms un izmaksas;
1.16. Darbu izpildes kalendārais grafiks – Izpildītāja izstrādāts un ar Pasūtītāju saskaņots grafiks, kurā atspoguļota detalizēta Darbu izpildes gaita posmos un Darbu izpildes termiņi. Tiek izstrādāts saskaņā ar Konkursa dokumentācijā noteiktajiem Darbu izpildes posmiem;
1.17. Defekts – ikviens Darbu kvalitātes trūkums, kas radies Darbu laikā vai garantijas termiņa laikā un saskaņā ar normatīvajiem aktiem vai Līguma noteikumiem ir Izpildītāja atbildība;
1.18. [bookmark: _Hlk219113830]Konkurss – atklāts konkurss “Vanšu tilta pārbūve, projektēšana un autoruzraudzība”, identifikācijas Nr. CAIP 2024/135,
1.19. Līgums – starp Pasūtītāju un Izpildītāju noslēgtais Līgums par Vanšu tilta pārbūvi, projektēšanu un autoruzraudzībau, kā arī visi tā pielikumi, grozījumi un papildinājumi;
1.20. Līguma summa – atbilstoši Izpildītāja iesniegtajam Piedāvājumam Līgumā norādītā kopējā summa bez pievienotās vērtības nodokļa (turpmāk – PVN), kuru Pasūtītājs maksās Izpildītājam par atbilstoši Līgumam veiktiem Darbiem. Līguma summa ietver samaksu par Līguma ietvaros paredzēto saistību pilnīgu izpildi, tai skaitā, bet ne tikai, visas izmaksas, kas saistītas ar Projektēšanas darbiem (tostarp Autoratlīdzību), Būvprojekta izstrādi, t.sk. izstrādes organizācijai nepieciešamās izejas materiālu, tehnisko noteikumu, saskaņojumu un informācijas vākšanas, uzmērīšanas, apsekošanas, transporta, apdrošināšanas un nodokļiem (izņemot pievienotās vērtības nodoklis), nodevām (tostarp pašvaldības nodeva par būvatļaujas izdošanu vai būvniecības ieceres akceptu, izdarot atzīmi būvniecības ieceres dokumentācijā) nepieciešamās izmaksas, izpētes darbi; Autoruzraudzību visā Būvdarbu veikšanas laikā; Būvdarbu veikšanu, tostarp materiālu un izstrādājumu izmaksas, darbu izmaksas, pieskaitāmos izdevumus, mehānismu un transporta izmaksas, ziemas sadārdzinājumu, darbu organizācijas izmaksas, nodokļus (izņemot pievienotās vērtības nodokli), nodevas, apdrošināšanas izmaksas, izdevumus, kas saistīti ar visu nepieciešamo dokumentu (piemēram, atzinumu saņemšanu no institūcijām/personām, kas izdevušas tehniskos noteikumus, aktuālās kadastrālās uzmērīšanas lietas pasūtīšanu un saņemšanu) Objekta pieņemšanai ekspluatācijā saņemšanu, tostarp darbi, izstrādājumi, materiāli, iekārtas un mehānismi, kas nav norādīti Piedāvājumā, bet ir izsecināmi no Projektēšanas uzdevuma, kā arī darbi, izstrādājumi, materiāli, iekārtas un mehānismi, kas nav norādīti Līgumā, Projektēšanas uzdevumā, Tehniskās specifikācijas dokumentācijā, bet ir nepieciešami Darbu pienācīgai, savlaicīgai un kvalitatīvai izpildei, kā arī visas iespējamās izmaksas, kas varētu rasties Izpildītājam, Pasūtītājam apturot Līguma darbību;
1.21. Objekts – Vanšu tilta pārbūve, projektēšana un autoruzraudzība;
1.22. Pasūtītājs – Rīgas valstspilsētas pašvaldības Ārtelpas un mobilitātes departaments;
1.23. Piedāvājums – Izpildītāja Konkursā iesniegtā dokumentācija;
1.24. Projektēšana – projektēšanas darbi, ko Izpildītājs veic saskaņā ar Līgumu, Projektēšanas uzdevumu un spēkā esošajiem normatīvajiem aktiem projektēšanai papildus nepieciešamo dokumentu, ja tādi nepieciešami (piemēram, bet ne tikai – visi nepieciešamie atzinumi, izpētes, tehniskie noteikumi) sagatavošana un pieprasīšana no trešajām personām, un visi citi darbi, ieskaitot Būvprojekta dokumentācijas saskaņošanu visās instancēs un ar trešajām personām, kuru intereses var tikt skartas, kā arī Autoruzraudzības nodrošināšana;
1.25. Projektēšanas uzdevums – Pasūtītāja izvirzītās prasības Būvprojekta izstrādei;
1.26. Pievienotās vērtības nodoklis –  patēriņa nodoklis, kas tiek iekļauts preces vai pakalpojuma cenā;
1.27. Tehniskā specifikācija – Pasūtītāja izvirzītās prasības [footnoteRef:1] Būvdarbiem; [1:  Rīgas valstspilsētas pašvaldības Ārtelpas un mobilitātes departamenta Tehniskā specifikācija (Konkursa nolikuma 2.1. pielikums). VSIA “Latvijas Valsts ceļi” specifikācijas pieejamas https://lvceli.lv/celu-tikls/tehniskie-noteikumi-metodiskie-noradijumi/specifikacijas/.] 

1.28. Tehnoloģiskais pārtraukums – Būvdarbu pārtraukums Būvdarbu veikšanai nepiemērotu klimatisko  (meteoroloģisko) apstākļu dēļ;
1.29. Izpilddokumentācija – saskaņā ar Izpilddokumentācijas sarakstu Līguma 3.pielikumā;
1.30. Satiksmes organizācijas shēma – normatīvajos aktos noteiktajā kārtībā Izpildītāja izstrādāts un saskaņots dokuments (darba vietas aprīkojuma shēma saskaņā ar Ministru kabineta 2001.gada 2.oktobra noteikumiem Nr.421 “Noteikumi par darba vietu aprīkošanu uz ceļiem”), kurš paredz Darbu veikšanas laikā nepieciešamos satiksmes organizēšanas pasākumus, kā arī satiksmes organizēšanai pielietojamos Satiksmes organizācijas tehniskos līdzekļus. Papildinot to ar izstrādātu apbraucamo ceļu shēmu, norādot plānu un pielietotos satiksmes organizācijas tehniskos līdzekļus;
1.31. Satiksmes organizācijas tehniskie līdzekļi – ceļa zīmes, luksofori, signālstabiņi, aizsargbarjeras, gājēju barjeras, vertikālie un horizontālie ielu apzīmējumi un citi tehniskie līdzekļi;
1.32. Standarti – Latvijas valsts standarti, bet, ja tādi uz attiecīgajiem darbiem nav pieejami, tiek pielietoti Eiropas Standarti, kas atbilst Latvijas klimatiskajiem apstākļiem;
1.33. Vadošie būvdarbu vadītāji – Pasūtītāja apstiprināti Izpildītāja Piedāvājumā norādītie būvdarbu jomās sertificēti būvdarbu vadītāji (jomas: zemūdens, vantis).
1.34. Dokumentu hierarhija Projektēšanai – Līguma noteikumi, tajā skaitā Projektēšanas uzdevums, Būvprojekts minimālā sastāvā Vanšu tilta pārbūve, Tehniskās specifikācijas.
1.35. Dokumentu hierarhija Būvdarbiem – atbilstoši Pasūtītāja Tehniskajām specifikācijām.
1.36. Interpretējot Līgumu vai kādu tā daļu, ir jāņem vērā visas Līguma daļas. Ja rodas pretruna starp dažādiem Līguma pielikumiem, prioritāte (virzienā no augstākās uz zemāko) ir pielikumiem tādā secībā, kādā tie noteikti Līguma 1.34. un 1.35. punktos.

2. Līguma priekšmets

2.1. Līguma priekšmets ir Vanšu tilta pārbūve, projektēšana un autoruzraudzība saskaņā ar Projektēšanas uzdevumu un tajā noteiktajām un tā pielikumos iekļautajām tehniskajām specifikācijām un Finanšu piedāvājumu (Līguma 7., 8. pielikums). Noslēdzot Līgumu, Izpildītājs apņemas veikt Darbus, atbilstoši Projektēšanas uzdevumam, Tehniskajai specifikācijai, citiem Līguma noteikumiem, Piedāvājumam, Darbu izpildes kalendārajam grafikam, būvnormatīvu un citu normatīvo aktu prasībām. 
2.2. Parakstot Līgumu, Izpildītājs apliecina, ka ir pilnībā iepazinies ar Projektēšanas uzdevumu, Objektu un to stāvokli dabā, Būvdarbu veikšanas vietu dabā, Līgumu un tā pielikumiem, Objekta realizēšanu saistītajiem apstākļiem, plānotajiem un esošajiem ar Līguma izpildi saistītajiem projektiem, to dokumentāciju un plānoto realizācijas laiku, par neskaidrajiem jautājumiem, savlaicīgi ir pieprasījis visu nepieciešamo papildus informāciju, kā arī ir izvērtējis visus ar Darbu savlaicīgu un kvalitatīvu realizāciju saistītos riskus, un to izmaksas ir ietvēris Līguma kopējā summā, kā arī apzinājis visus iespējamos riskus, kas varētu rasties Darbu veikšanas laikā, un apliecina, ka necels nekāda veida prasījumus pret Pasūtītāju par papildu samaksu vai arī neatteiksies no Līguma izpildes minēto iemeslu un Līguma īpašās bardzības dēļ. Parakstot Līgumu, Izpildītājs apliecina, ka tā rīcībā esošā informācija ir pilnībā pietiekama visu Līgumā paredzēto saistību pienācīgai izpildei.
2.3. Izpildītājs kā Būvprojekta izstrādātājs ir atbildīgs par visu nepieciešamo Darbu veikšanai nepieciešamo izpēšu veikšanu, pasūtīšanu, to nepieciešamā apjoma noteikšanu un izpēšu secinājumu interpretāciju. Pat, ja Pasūtītājs pirms Līguma noslēgšanas ir uzrādījis vai izsniedzis Izpildītāja iepriekš veiktas izpētes, Izpildītājs uzņemas risku par to mērījumiem un secinājumiem, un Pasūtītājs negarantē šādu izpēšu pietiekamību vai pareizību. Tiek pieņemts, ka savu iespēju robežās (ņemot vērā izmaksas un laiku) Izpildītājam patstāvīgi ir jāiegūst visa nepieciešamā informācija attiecībā uz riskiem, nejaušībām un citiem apstākļiem, kas var ietekmēt vai iespaidot Piedāvājumu vai Darbus. 
2.4. Pasūtītājs apņemas pieņemt un apmaksāt Izpildītāja kvalitatīvi veiktos Darbus, kas veikti atbilstoši Līgumam, būvniecības noteikumiem, darba aizsardzības, satiksmes drošības un vides aizsardzības prasībām.
2.5. Projektēšanas darbus Izpildītājs uzsāk nākamajā darbdienā pēc Pasūtītāja rakstiska paziņojuma nosūtīšanas par finansējuma pieejamību Projektēšanas darbu izpildei. 
2.6. Būvdarbus un Autoruzraudzības darbus Izpildītājs uzsāk nākamajā darbdienā pēc Pasūtītāja rakstiska paziņojuma nosūtīšanas par finansējuma pieejamību Būvdarbu izpildei.
2.7. Izpildītājam ir pienākums izpildīt Tehnisko noteikumu izdevēju izvirzītās prasības attiecībā uz inženierkomunikāciju pārbūves/izbūves darbu izpildi, kā arī pēc inženierkomunikāciju īpašnieku pieprasījuma slēgt līgumus ar inženierkomunikāciju īpašniekiem par jautājumiem, kas saistīti ar inženierkomunikāciju pārbūves/izbūves darbu izpildi (inženierkomunikāciju un ar izbūvi saistīto dokumentu nodošanu inženierkomunikāciju īpašniekam u.c. jautājumiem). Līgums jānoslēdz pirms inženierkomunikāciju pārbūves/izbūves darbu izpildes uzsākšanas un, organizējot darbu izpildi, jāvadās no šo Tehnisko noteikumu izdevēju nosacījumiem.


3. [bookmark: _Hlk169251425][bookmark: _Hlk199100332]Līguma summa un norēķinu kārtība
3.1. [bookmark: _Hlk219124049]Līguma summa ir 69 802 998,24 EUR (sešdesmit deviņi miljoni astoņi simti divi tūkstoši deviņi simti deviņdesmit astoņi euro un 24 centi) un PVN 14 658 629,63 EUR (četrpadsmit miljoni seši simti piecdesmit astoņi tūkstoši seši simti divdesmit deviņi euro un 63 centi), Līguma kopējā summa 84 461 627,87 EUR (astoņdesmit četri miljoni četri simti sešdesmit viens tūkstotis seši simti divdesmit septiņi euro un 87 centi), kas sastāv no samaksas par:
3.1.1. Projektēšanas darbu izpildi 702 000,00 EUR (septiņi simti divi tūkstoši euro un 00 centi) un PVN 147 420,00 EUR (viens simts četrdesmit septiņi tūkstoši četri simti divdesmit euro un 00 centi), projektēšanas darbu izpildes kopējā summa 849 420,00 EUR (astoņi simti četrdesmit deviņi tūkstoši četri simti divdesmit euro un 00 centi);
3.1.2. Autoruzraudzības veikšanu 193 862,00 EUR (viens simts deviņdesmit trīs tūkstoši astoņi simti sešdesmit divi euro un 00 centi)  un PVN 40 711,02 EUR (četrdesmit tūkstoši septiņi simti vienpadsmit euro un 02 centi), autorzuraudzības veikšanas kopējā  summa 234 573,02 EUR (divi simti trīsdesmit četri tūkstoši pieci simti septiņdesmit trīs euro un 02 centi);
3.1.3. Būvdarbiem 68 907 136,24 EUR (sešdesmit astoņi miljoni deviņi simti septiņi tūkstoši viens simts trīsdesmit seši euro un 24 centi) un PVN 14 470 498,61 EUR (četrpadsmit miljoni četri simti septiņdesmit tūkstoši četri simti deviņdesmit astoņi euro un 61 cents), būvdarbu kopējā summa 83 377 634,85 EUR (astoņdesmit trīs miljoni trīs simti septiņdesmit septiņi tūkstoši seši simti trīsdesmit četri euro un 85 centi).
3.2. Līguma summa atbilst Izpildītāja Piedāvājumam un tajā ietilpst visas ar Darbiem un citu Līgumā, tostarp, Projektēšanas uzdevumā noteikto prasību izpildi saistītās izmaksas, atbilstoši Līguma 1.20.punktā norādītajam skaidrojumam.
3.3. Līguma summa nedrīkst tikt grozīta visā Līguma izpildes laikā, izņemot Līgumā un Publisko iepirkumu likumā noteiktajos gadījumos.
3.4. Samaksa par Darbiem tiek veikta šādā kārtībā: 
3.4.1. Par Projektēšanas darbu izpildi:
3.4.1.1. pēc Līguma noslēgšanas, Pasūtītāja rakstiska paziņojuma nosūtīšanas par finansējuma pieejamību Projektēšanas darbu izpildei un rēķina iesniegšanas Līguma 3.6. punktā noteiktajā kārtībā, Izpildītājs ir tiesīgs[footnoteRef:2] saņemt avansu līdz 20%[footnoteRef:3] (divdesmit procentu) apmēram no Līguma summas par Projektēšanas darbu izpildi, neieskaitot PVN, 20 (divdesmit) darbdienu laikā, ar nosacījumu, ka Izpildītājs iesniedz Līguma 17. sadaļā paredzēto apdrošināšanas sabiedrības vai kredītiestādes izsniegtu avansa garantiju maksājamā avansa apmērā; [2:  Paziņojumu par avansa nepieciešamību vai atteikšanos no avansa Izpildītājs iesniedz Pasūtītājam 5 (piecu) darbdienu laikā no Līguma noslēgšanas dienas.]  [3:  Avansa apmērs var tikt palielināts līdz 30% (trīsdesmit procenti) apmēram, gadījumā, ja normatīvais regulējums pieļauj šādu procentuālo apjomu. ] 

3.4.1.2. pēc pirmā nodevuma iesniegšanas un rēķina iesniegšanas Līguma 3.6. punktā noteiktajā kārtībā, Izpildītājs  saņem samaksu  30% (trīsdesmit procentu) apmērā no Līguma summas par Projektēšanas darbu izpildi, neieskaitot PVN, 20 (divdesmit) darbdienu laikā, ar nosacījumu, ka Pasūtītājs ir pieņēmis pirmo nodevumu ar darbu nodošanas-pieņemšanas aktu;
3.4.1.3. atlikušo Līguma summu par Projektēšanas darbu izpildi Pasūtītājs samaksā Izpildītājam 20 (divdesmit) darbdienu laikā pēc atzīmes saņemšanas par projektēšanas nosacījumu izpildi būvatļaujā, darbu nodošanas-pieņemšanas akta abpusējas parakstīšanas un Izpildītāja rēķina iesniegšanas Līguma 3.6. punktā noteiktajā kārtībā.
3.4.2. Par Autoruzraudzības veikšanu:
3.4.2.1. samaksu par Autoruzraudzību, kas nepārsniedz 90% (deviņdesmit procentus) no Līguma summas par Autoruzraudzības veikšanu, Pasūtītājs veic Būvprojekta realizācijas laikā ne biežāk kā 1 (vienu) reizi 3 (trīs) mēnešos, proporcionāli veiktajiem un Pasūtītāja pieņemtajiem Būvdarbiem Objektā. Samaksu par attiecīgajā ceturksnī veiktajiem Autoruzraudzības darbiem Pasūtītājs veic 20 (divdesmit) darbdienu laikā no ceturkšņa autoruzraudzības darbu nodošanas – pieņemšanas akta abpusējās parakstīšanas un Izpildītāja rēķina iesniegšanas Līguma 3.6. punktā noteiktajā kārtībā;
3.4.2.2. atlikusī Līguma summa tiek samaksāta 20 (divdesmit) darbdienu laikā pēc Objekta nodošanas ekspluatācijā un Izpildītāja rēķina iesniegšanas Līguma 3.6.punktā noteiktajā kārtībā.
[bookmark: _Hlk19279207]3.4.3. Par Būvdarbiem:
3.4.3.1. pēc Pasūtītāja rakstiska paziņojuma nosūtīšanas par finansējuma pieejamību Būvdarbu izpildei un rēķina iesniegšanas Līguma 3.6. punktā noteiktajā kārtībā, Izpildītājs ir tiesīgs[footnoteRef:4] saņemt avansu līdz 20%[footnoteRef:5]  (divdesmit procentu) apmēram no Līguma summas par Būvdarbiem, neieskaitot PVN, 20 (divdesmit) darbdienu laikā, ar nosacījumu, ka Izpildītājs iesniedz Līguma 17. sadaļā paredzēto apdrošināšanas sabiedrības vai kredītiestādes izsniegtu avansa garantiju maksājamā avansa apmērā; [4:  Paziņojumu par avansa nepieciešamību vai atteikšanos no avansa Izpildītājs iesniedz Pasūtītājam 5 (piecu) darbdienu laikā no Pasūtītāja rakstiska paziņojuma nosūtīšanas par finansējuma pieejamību Būvdarbu izpildei.]  [5:  Avansa apmērs var tik palielināts līdz 30% apmēram, gadījumā, ja normatīvais regulējums pieļauj šādu procentuālo apjomu.] 

3.4.3.1.1. Pasūtītājs no Būvdarbu izpildes aktā noteiktās summas, bez PVN, par faktiski izpildītajiem Būvdarbiem pirms šīs summas izmaksas ietur avansam atbilstošu procentu no maksājamās summas un proporcionāli dzēš Izpildītājam izmaksāto avansu (ja tāds saņemts);
3.4.3.1.2. Izpildītājs pēc Pasūtītāja pieprasījuma sniedz Pasūtītājam pamatojumu apliecinājuma veidā, ka avanss izlietots sākotnējo izmaksu pilnīgai vai daļējai segšanai;
3.4.3.1.3. Pasūtītājam ir tiesības izmantot avansa maksājuma garantiju vai polisi un pieprasīt no tās izsniedzēja avansa maksājuma summas (vai tās daļas) samaksu, ja Izpildītājs neizmanto saņemto avansa maksājumu Būvdarbu veikšanai un/vai Līgums tiek izbeigts un Pasūtītāja samaksātā avansa summa pārsniedz faktiski veikto un Pasūtītāja saskaņā ar Līguma 19.10.punktu pieņemto Būvdarbu summu;
3.4.3.2. par izpildītajiem Būvdarbiem, kuru izmaksas pārsniedz Līguma 3.4.3.1.punktā Izpildītājam izmaksātā avansa apjomu, pamatojoties uz Izpildītāja un Pasūtītāja abpusēji parakstītu aktu par kalendārajā mēnesī faktiski izpildīto Būvdarbu apjomu un izmaksām, Izpildītājs 1 (vienu) reizi mēnesī Pasūtītājam izraksta rēķinu 20 (divdesmit) darbdienu laikā[footnoteRef:6] atbilstoši faktiski izpildīto Būvdarbu izmaksām par Būvdarbu izpildi ar nosacījumu, ka no aktā abpusēji apstiprinātās ikmēneša Būvdarbu maksājuma summas tiek ieturēta summa 5% (piecu procentu) apmērā;  [6:  Gadījumā, ja Līguma īstenošanai paredzētais finansējums vai tā daļa tiek piešķirta īpaši izveidotas nacionālas vai pārnacionālas programmas ietvaros, vai speciāla mērķa sasniegšanai paredzēto finansējumu un tā izmantošanu un apguvi nepieciešams saskaņot ar normatīvajos aktos noteiktajām uzraudzības iestādēm, izpildīto Darbu apmaksas termiņš ir 30 (trīsdesmit) dienas.] 

3.4.3.3. atlikušo maksājumu atbilstoši faktiski izpildīto Būvdarbu apjomam Pasūtītājs apmaksā pēc Būvdarbu pabeigšanas akta parakstīšanas ar nosacījumu, ka uz 5% (piecu procentu) maksājumiem no izpildīto Būvdarbu maksājuma summas Izpildītājs uz Līgumā paredzēto Būvdarbu garantijas termiņu, kas ir ne mazāks kā 7 (septiņi) gadi Objektam no Būvdarbu pabeigšanas akta parakstīšanas un ne mazāks kā 2 (divi) gadi Objektā uzklātajam ceļa horizontālajam apzīmējumam, pēc Būvdarbu pabeigšanas akta parakstīšanas izsniedz bankas garantiju vai apdrošināšanas sabiedrības polisi garantijas laikā radušos defektu novēršanai. Rēķins jāiesniedz 20 (divdesmit) darbdienu laikā no Objekta nodošanas un pieņemšanas akta abpusējas parakstīšanas dienas.
[bookmark: _Hlk219115051]3.5.   Noformējot elektronisko rēķinu, Izpildītājs tajā norāda šādu informāciju:
Pakalpojuma saņēmējs: Rīgas valstspilsētas pašvaldība
Adrese: Rātslaukums 1, Rīga, LV-1050
[..]
Pašvaldības iestādes kods: 2133.6. Rēķina formāts un iesniegšanas kārtība: 
3.6.1. Izpildītājs sagatavo grāmatvedības attaisnojuma dokumentus elektroniskā formātā, turpmāk – elektronisks rēķins, atbilstoši Rīgas valstspilsētas pašvaldības portālā www.riga.lv, turpmāk – portāls, sadaļā “Rēķinu iesniegšana” norādītajai informācijai par elektroniskā rēķina formātu.
3.6.2. Elektroniskos rēķinus apmaksai Izpildītājs iesniedz Pasūtītājam, izvēloties vienu no šādiem rēķina piegādes kanāliem:
· 
· Rīgas valstspilsētas pašvaldības e-pakalpojumu “Rēķinu iesniegšana” portālā https://www.eriga.lv;
· Valsts pārvaldes pakalpojumu portālā www.latvija.lv norādot pašvaldības e-adresi:  EINVOICE@90011524360.
3.6.3. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
3.6.4. Elektroniskā rēķina apmaksas termiņš ikmēneša norēķiniem attiecībā uz Līguma summas daļu par Būvdarbiem – 10 (desmit) darbdienas; gala norēķiniem – 30 (trīsdesmit) dienu laikā no dienas, kad Izpildītājs iesniedzis Pasūtītājam elektronisku rēķinu, atbilstoši portāla www.riga.lv sadaļā “Rēķinu iesniegšana” norādītajai informācijai par elektroniskā rēķina formātu[footnoteRef:7]. Attiecībā uz Līguma summas daļu par Projektēšanas darbiem un Autoruzraudzības veikšanu – 20 (divdesmit) darbdienu laikā no dienas, kad Izpildītājs iesniedzis Pasūtītājam elektronisku rēķinu, atbilstoši www.riga.lv sadaļā “Rēķinu iesniegšana” norādītajai informācijai par elektroniskā rēķina formātu. [7:  Atbilstoši Ministru kabineta 2022.gada 5.jūlija noteikumiem Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” 22.punkta noteikumiem.] 

3.6.5. Elektroniskā rēķina apmaksas termiņu skaita no dienas, kad Izpildītājs, atbilstoši www.riga.lv sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Izpildītājs ir iesniedzis korekti, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai. 
3.6.6. Izpildītājs ir pienākums portālā www.riga.lv vai www.latvija.lv sekot līdzi iesniegtā elektroniskā rēķina apstrādes statusam. 
3.6.7. Ja Izpildītājs ir iesniedzis nekorekti aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir atkārtoti iesniedzis korekti aizpildītu elektronisko rēķinu.
[bookmark: _Toc140468105]3.7.	Līguma cenas izmaiņas:
3.7.1. Visas papildu Darbu izmaksas, kas radušās Izpildītāja aprēķinu kļūdu dēļ, nekvalitatīvi veiktu Darbu dēļ, kā arī trešo personu radītu bojājumu rezultātā, sedz Izpildītājs;
3.7.2. ievērojot Līguma nosacījumus un kārtību. Gadījumos, kad Izpildītājs ir veicis Darbu apjomu izmaiņas, neparedzētus vai papildu darbus, neievērojot Līgumā noteikto kārtību, izpildītie Darbi netiek apmaksāti.
3.7.3. Līguma summas daļu par Būvdarbiem indeksē (pārrēķina cenu kritumu vai kāpumu) gadījumā, ja cenu indeksa svārstības pārsniedz 3% (trīs procenti) pret indeksācijas bāzes periodu šādā kārtībā:
3.7.3.1. pirmo pārrēķinu veic 12 (divpadsmit) mēnešu laikā (sākot ar 13. (trīspadsmito) mēnesi) no Objekta vietas nodošanas-pieņemšanas akta abpusējas parakstīšanas dienas Darbu daudzumu saraksta pozīciju cenas pareizinot ar Centrālās statistikas pārvaldes noteikto būvniecības izmaksu indeksu transporta objektiem attiecīgajā pārrēķinu mēnesī pret Objekta vietas nodošanas-pieņemšanas akta abpusējas parakstīšanas dienas mēnesi; 
3.7.3.2. katru nākamo pārrēķinu veic atbilstoši Līguma 3.7.3.1. punktā norādītājam pārrēķinu mēnesim (skaitam) pareizinot ar Centrālās statistikas pārvaldes noteikto būvniecības izmaksu indeksu transporta objektiem attiecīgajā pārrēķinu mēnesī pret bāzes ceturkšņa indeksu;
3.7.3.3. ja cenu indeksācijas gadījumā tiek konstatēts cenu kritums, Pasūtītājs veic ieturējumu no Izpildītājam veicamajiem maksājumiem; 
3.7.3.4. pārrēķinu veic Pasūtītājs, pārrēķinu rakstiski saskaņojot ar Izpildītāju, vienlaikus iesniedzot pārrēķina pamatojošo dokumentāciju. Pārrēķins stājas spēkā no Pušu vienošanās par Līguma grozījumiem noslēgšanas dienas;
3.7.3.5. ja cenu indeksācijas rezultātā Līguma summas pieaugums vai samazinājums gadā pārsniedz 20 % (divdesmit procenti) no Līguma sākotnējās summas, tad Pusēm ir tiesības vienpusēji atkāpties no Līguma bez soda sankcijām, pretējā gadījumā Būvdarbu izmaksas turpina indeksēt atbilstoši Līguma noteikumiem;
3.7.3.6. Līguma summas pārrēķins attiecīgajā korekcijas periodā netiek veikts gadījumos, kad Izpildītāja vainas dēļ ir kavēti Būvdarbu izpildes termiņi vai jebkuri Līgumā noteiktie Būvdarbu starptermiņi (ja tādi ir paredzēti) un šis nokavējums ir vairāk kā 10 (desmit) kalendārās dienas. Tomēr arī šādā gadījumā tiek veikts Līguma summas pārrēķins, ja, atbilstoši korekcijas aprēķinam, Līguma summa ir samazināma;
3.7.3.7. Indeksācijas rezultātā radušās Līguma summas izmaiņas ir precīzi jāapzīmē par indeksācijas izraisītām Līguma summas izmaiņām. Līguma summas indeksācija neietekmē līgumsaistību izpildes nodrošinājuma apmēru.
3.8.	Pasūtītājam ir tiesības veikt ieturējumus no Izpildītājam veicamajiem maksājumiem šādos gadījumos:
3.8.1. ja tiek konstatēta rēķinā ietvertā maksājuma summas neatbilstība faktiski paveiktajiem Darbiem, kas konstatēta Līgumā noteiktajā kārtībā, pieņemot Darbus, vai Izpildītājs nevar iesniegt attiecīgas izmaksas pamatojošus dokumentus;
3.8.2. ja Pasūtītājs konstatē, ka Izpildītājs iekļāvis rēķinā izmaksas, kas tam radušās Pasūtītāja norādīto trūkumu novēršanas rezultātā;
3.8.3. ja Pasūtītājs saskaņā ar Līgumu ir pamatoti aprēķinājis Izpildītājam līgumsodus;
3.8.4. ja Izpildītājs nav atlīdzinājis Pasūtītājam zaudējumus, kas radušies Izpildītāja vai tā piesaistīto personu, tajā skaitā, Apakšuzņēmēju, rīcības (bezdarbības) rezultātā;
3.9.   Par veicamo maksājumu samazināšanu un tā iemesliem Pasūtītājs iesniedz Izpildītājam rakstveida paziņojumu, norādot maksājumu samazināšanas pamatojumu.
3.10. Izpildītājs uzņemas risku, tas ir, nepieprasot papildu samaksu no Pasūtītāja, ja Darbu izpildes laikā tiek atklātas aritmētiskās kļūdas Izpildītāja Piedāvājumā, vai tiek konstatēts, ka Izpildītājs nav iekļāvis visus nepieciešamos saskaņā ar Projektēšanas uzdevumu , kļūdījies Darbu apjomos vai cenās, nav piedāvājis cenu par visu Darbu apjomu, kas nepieciešami Darbu pilnīgai pabeigšanai un nodošanai Pasūtītājam saskaņā ar Darbu daudzumu un izmaksu sarakstu. Šajā punktā minētās papildu izmaksas, kas nepieciešamas, lai veiktu Darbus tādā apjomā un kvalitātē, kāds paredzēts Darbu daudzumu un izmaksu sarakstā, sedz Izpildītājs.
3.11. Līguma summa visā Līguma darbības laikā nevar tikt paaugstināta (izņemot Līguma 3.7.3. punktā atrunāto gadījumu) sakarā ar cenu pieaugumu darbaspēka un/vai materiālu izmaksām, un citu normatīvo aktu (t.sk. nodokļu likmes vai nodokļu) izmaiņām, kas stāsies spēkā visā Līguma darbības laikā vai kas stājušās spēkā pirms Līguma spēkā stāšanās, un jebkuriem citiem apstākļiem, kas varētu ietekmēt Līguma summu.  
3.12. Autoruzraudzības izmaksas nevar tikt palielinātas, ja tiek pagarināts Būvdarbu veikšanas termiņš vai saistībā ar papildu Projektēšanas darbiem.
3.13. Izpildītājam nav tiesības prasīt papildu samaksu no Pasūtītāja, ja Līguma izpildes laikā Pasūtītāja prasībās tiek konstatēta kļūda, kuru bija iespējams konstatēt pirms Līguma noslēgšanas, pārbaudot Pasūtītāja prasības ar pienācīgu rūpību, kādu pamatoti varētu sagaidīt no Izpildītāja, kā attiecīgās nozares profesionāļa. 
3.14. Pēc Projektēšanas darbu pabeigšanas, Izpildītājs izstrādā Darbu daudzumu un izmaksu sarakstu Būvdarbiem. Piedāvājumā iesniegtās Būvdarbu izmaksas tiek ievietotas izstrādātājā Darbu daudzumu un izmaksu sarakstā, norādot apjomus, vienības cenas un kopējās izmaksas. Kopējām izmaksām jāsakrīt  ar sākotnēji Piedāvājumā norādītajām būvdarbu izmaksām. Izpildītājam pēc Pasūtītāja pieprasījuma, jāsniedz detalizēts iesniegtās vienības cenas pamatojums. Ja Darbu daudzumu un izmaksu sarakstā norādītais apjoms pēc Būvdarbu pabeigšanas ir mazāks kā Darbu daudzumu un izmaksu sarakstā norādītais, tad Pasūtītājs apmaksu veic par faktiski izpildītajiem darbiem un apjomu. Gadījumā, ja kādas darbu pozīcijas apjoms ir lielāks kā Darbu daudzumu un izmaksu sarakstā norādītais, tad šis papildus apjoms netiek apmaksāts.
3.15.	Pasūtītājs samaksā Izpildītājam Līguma 3.4.3.2. punktā noteikto garantijas laika ieturējumu pēc garantijas laika beigām un garantijas laikā pieteikto garantijas darbu pilnīgas izpildes 30 (trīsdesmit) dienu laikā pēc Izpildītāja rēķina saņemšanas. 
3.16. Ja avansa maksājums nav atmaksāts līdz Būvdarbu nodošanas un pieņemšanas akta abpusējai parakstīšanai vai Līguma pirmstermiņa izbeigšanai, visu nenomaksāto atlikumu Izpildītājs nekavējoties atmaksā Pasūtītājam.
3.17. Līguma pirmstermiņa izbeigšanas gadījumā, Puses veic galējo norēķinu par faktiski izpildītiem un Pasūtītāja pieņemtajiem darbiem 30 (trīsdesmit) dienu laikā no dienas, kad Puses ir parakstījušas aktu par līdz Līguma izbeigšanas dienai faktiski izpildītajiem darbiem un Izpildītājs ir iesniedzis Līguma noteikumiem un šajā punktā minētajam aktam atbilstošu rēķinu. Ja Pušu starpā pastāv domstarpības par faktiski izpildītajiem darbiem (t.sk. to apjomiem) līdz Līguma izbeigšanas dienai, šajā punktā minētajā aktā iekļauj tikai tos faktiski izpildītos darbus, par kuru izpildi Pusēm nav domstarpību. Pirms galēja norēķina par līdz Līguma izbeigšanas dienai faktiski izpildītajiem darbiem, Pasūtītājs veic ieturējumu, dzēšot Pasūtītājam saskaņā ar Līgumu pienākošos maksājumus. 
3.18. Izpildītājs nav tiesīgs pieprasīt Līguma summas izmaiņas vai Līguma izpildes termiņa pagarinājumu sakarā ar nepieciešamiem papildus Darbiem, ja šādi papildu darbi ir radušies izpildītāja Līguma saistību izpildes vai nepienācīgas izpildes rezultātā kā tās tiešās vai netiešās sekas, vai arī tādu iemeslu dēļ, kuri viņam bija jāņem vērā vai pie pienācīgas rūpības varēja paredzēt, noslēdzot Līgumu.
3.19. Ja Izpildītājs izpilda Darbus, kuri nav ietverti Līguma dokumentācijā vai, ja paredzēto Darbu izpildes gaitā Izpildītājs ir patvarīgi atkāpies no Līguma noteikumiem, tad Izpildītājs par šādiem Darbiem samaksu nesaņem.
3.20. Izpildītājs, parakstot Līgumu, apliecina, ka Piedāvājumā būs iekļautas visas izmaksas, kas būs nepieciešamas pilnīgai Darbu veikšanai.
3.21. Visi Darbi, kuri nav ietverti Piedāvājumā, Tehniskajā specifikācijā, Projektēšanas uzdevumā, Darbu daudzumu un izmaksu sarakstā, lai nodrošinātu Līguma mērķa sasniegšanu, bet kurus Izpildītājs kā pieredzējis un profesionāls jomas veicējs varēja un tam vajadzēja iepriekš paredzēt, tiek veikti uz Izpildītāja rēķina.
3.22. Ja Līguma izpildes laikā Līgums tiek izbeigts pirms termiņa kādā no Līguma 19.3. vai 19.4.punktā noteiktajos gadījumos, garantijas laika ieturējums paliek Pasūtītāja rīcībā iespējamo prasījumu pret Izpildītāju segšanai saistībā ar Līguma pirmstermiņa izbeigšanu un netiek izmaksāts Izpildītājam Līgumā noteiktajā kārtībā.
3.23. Ja Līgumā noteiktais Darbu izpildes termiņš pārsniedz pusotru gadu, Izpildītājam ir tiesības ierosināt ieturējuma samazinājumu proporcionāli faktiski izpildīto un Pasūtītāja apmaksāto Darbu vērtībai, ja ir izpildīti visi šie nosacījumi – ir izpildīta vairāk nekā puse Līgumā paredzēto Darbu, Darbi ir pieņemti un Pasūtītāja apmaksāti, Pasūtītājs nav konstatējis, ka Izpildītājs būtu pārkāpis līgumsaistības (neatkarīgi no tā, vai par pārkāpumu ir vai nav piemērots līgumsods), kā arī nav konstatēts Darbu termiņu kavējums. Pasūtītājam ir pienākums piekrist Izpildītāja ierosinātai ieturējuma samazināšanai, ja ir izpildīti visi šajā punktā ietvertie nosacījumi. Pasūtītājam ir tiesības šajā punktā ietverto nosacījumu par līgumsaistību pārkāpumu attiecināt tikai uz tādiem līgumsaistību pārkāpumiem, par kuru Pasūtītājs ir piemērojis līgumsodu.
3.24. Līguma 3.23.punktā paredzētais ieturējuma apmēra samazinājums nevar būt mazāks par 50 % (piecdesmit procenti) no sākotnējā ieturējuma apmēra.
3.25. Izpildītājam ir jānodrošina laicīgu samaksas veikšana visiem Līguma izpildē iesaistītajiem Apakšuzņēmējiem par faktiski izpildītajiem un no Pasūtītāja puses apmaksātajiem Darbiem. Ar laicīgu norēķināšanos saprot samaksu 10 (desmit) darbdienu laikā no brīža, kad par veiktajiem Darbiem ir saņemta Pasūtītāja apmaksa un Apakšuzņēmēja sagatavots rēķins, kas atbilst līguma noteikumiem, bet ne vēlāk kā 60 (sešdesmit) kalendāro dienu laikā pēc veikto Darbu pabeigšanas un Apakšuzņēmēja rēķina saņemšanas par attiecīgo Darbu veikšanu.
3.26. Izpildītājam ir pienākums līgumos ar Apakšuzņēmēju iekļaut noteikumus izpildīto Būvdarbu pieņemšanai, kas atbilst Ministru kabineta 2022.gada 5.jūlija noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” 5., 6., 9., 10. un 14. punktā iekļautajam regulējumam, izņemot prasību veikt būves ekspertīzi. 
3.27. Pasūtītājam ir tiesības pārbaudīt Līguma 3.25.punktā noteiktā Izpildītāja pienākuma izpildi un Izpildītājam ir pienākums sniegt informāciju/dokumentāciju Pasūtītājam par noslēgto līguma ar Apakšuzņēmēju atbilstību šā punkta prasībām.

4. [bookmark: _Hlk199101573][bookmark: _Hlk169251326]Darbu apjomu un veidu grozīšana
4.1. Pasūtītājs, atbilstoši Publisko iepirkumu likuma 61.panta piektajai daļai, atkarībā no Būvdarbu nepieciešamības, pieejamā finansējuma apjoma vai citiem objektīviem apstākļiem, var izmainīt plānoto Būvdarbu apjomu, samazinot vai palielinot Darbu daudzumu un izmaksu sarakstā iekļauto Būvdarbu apjomus, ar nosacījumu, ka minēto izmaiņu apjoms nesasniedz 15% (piecpadsmit procentus) no Līguma 3.1.3.punktā noteiktās summas. Par Darbu daudzumu izmaiņām Pasūtītājs savlaicīgi informē Izpildītāju un Izpildītājam šis paziņojums ir saistošs.
4.2. Pasūtītājs var ierosināt jaunus papildu Projektēšanas darbus, kas nebija iekļauti Konkursā un kurus Izpildītājam kā savas jomas profesionālim un pārzinātājam un Pasūtītājam nebija iespējams iepriekš paredzēt un konstatēt, bet ir nepieciešami Līguma mērķa sasniegšanai. Līguma grozījumu apmērs nevar pārsniegt 5% (piecus procentus) no Līguma 3.1.1. punktā paredzētās summas. 
4.3. Gadījumos, kad tas nepieciešams, lai nodrošinātu Būvobjekta atbilstību Būvprojekta mērķim, Puses var vienoties par papildu sākotnēji neparedzētiem Būvdarbiem, ja Pasūtītājam ir nepieciešami tādi papildus Būvdarbi, kas nebija iekļauti Konkursā un kurus Izpildītājam kā savas jomas profesionālim un pārzinātājam un Pasūtītājam nebija iespējams iepriekš paredzēt un konstatēt, kas ir radušies Līguma izpildes laikā. Šādas Darbu apjomu izmaiņas nevar pārsniegt 30% (trīsdesmit procentus) no sākotnēji Līguma 3.1.3. punktā paredzētās summas.
4.4. Projektēšanas darbu laikā papildus Darbu nepieciešamība tiek noteikta Pasūtītāja vai Izpildītāja paziņojumā, norādot darbu nepieciešamību un to pamatojot. Līguma summa šādiem papildus darbiem tiek noteikta vadoties no līdzīga rakstura darbu cenām Izpildītāja Piedāvājumā un ņemot vērā Izpildītāja Piedāvājumā iesniegto Līguma summu attiecīgajam papildus Darbam. Ja Izpildītāja Piedāvājumā nav noteikta Darbu summa attiecīgajam darbam, tad Darbu summa tiek noteikta pamatojoties uz Izpildītāja iesniegto informāciju un šādā gadījumā, ja Pušu starpā nav vienprātības par summas apjomu, Pasūtītājam ir tiesības veikt tirgus izpēti par Darba apjoma izmaksām Izpildītāja aprēķinātās summas atbilstības noteikšanai, kas Izpildītājam ir saistošs. Līguma summa tiek saskaņota tikai pēc Pasūtītāja akcepta saņemšanas.
4.5. [bookmark: _Hlk199101874]Ja Izpildītājs vēlas izmantot ekvivalentus būvizstrādājumus/preces to vietā, kas ir norādīti Līgumā vai Projektēšanas dokumentācijā, Izpildītājam ir jāiesniedz šādi alternatīvie būvizstrādājumi/preces iepriekšējam Pasūtītāja apstiprinājumam. Izpildītājam ir jānodrošina pierādījumi produktu savstarpējai aizstājamībai. Izpildītājam arī jāsedz visi izdevumi, kas radušies sakarā ar savstarpējās aizvietojamības izpēti, tai skaitā cenas pieaugumu. Līgumā vai Projektēšanas dokumentācijā norādīto būvizstrādājumu aizstāšana ar ekvivalentiem produktiem ir pieļaujama situācijā, ja materiālu aizstāšana tiek veikta ar mērķi uzlabot Darbu kvalitāti un Objekta ekspluatāciju (ja piedāvātā materiāla/būvizstrādājuma tehniskie parametri ir augstāki par Līgumā vai Projektēšanas dokumentācijā noteikto vai ekspluatācijā ekonomiski izdevīgāks), kā arī gadījumā, ja Līgumā vai Projektēšanas dokumentācijā norādītie būvizstrādājumi/preces vairāk netiek ražoti (šajā gadījumā jāiesniedz ražotāja apliecinājums par to, ka būvizstrādājumi/preces vairāk netiek ražoti). Šajā gadījumā bez Pasūtītāja piekrišanas nevar tikt palielināta Līguma summa. Pasūtītājam ir tiesības, bet nav pienākums apstiprināt alternatīvu būvizstrādājumu/preces pielietojumu (izņemot gadījumus, kad būvizstrādājumi/prece vairs netiek ražoti).

5. [bookmark: _Toc140468113]Darbu izpildes termiņi un to izmaiņas
5.1. Līgums stājas spēkā no tā noslēgšanas dienas un ir spēkā līdz Pušu saistību pilnīgai izpildei. 
5.2. Darbu izpildes laiks ir ne ilgāk kā 35 (trīsdesmit piecu) mēnešu laikā[footnoteRef:8]: [8:  Saskaņā ar Piedāvājumā norādītajiem termiņiem.] 

5.2.1. Projektēšanas darbu izpildes laiks ir ne ilgāk kā 12 (divpadsmit) mēnešu laikā no paziņojuma par finansējuma par projektēšanas darbu izpildei pieejamību saņemšanas;
5.2.2. Būvdarbu izpildes laiks ir ne ilgāk kā 35 (trīsdesmit pieci) mēneši no paziņojuma par finansējuma par projektēšanas darbu izpildei pieejamību saņemšanas;
5.2.3. Autoruzraudzības izpildes laiks ir līdz Objekta pieņemšanai ekspluatācijā un Būvdarbu pilnīgai pabeigšanai.
5.3. Projektēšanas darbu izpildes termiņā ir iekļautas visas darbības, kuras saskaņā ar normatīvajiem aktiem nepieciešams veikt Būvvaldē un citās attiecīgajās institūcijās, tajā skaitā, attiecīgas būvatļaujas par projektēšanas nosacījumiem saņemšanas veikšana.
5.4. Izpildītājs apņemas veikt Būvdarbus un Autoruzraudzību no Būvdarbu uzsākšanas dienas[footnoteRef:9] līdz Objekta pieņemšanai ekspluatācijā un Būvdarbu pilnīgai pabeigšanai. [9:  Būvdarbu uzsākšanas diena ir nākamā darbdiena pēc Pasūtītāja rakstiska paziņojuma nosūtīšanas par finansējuma pieejamību Būvdarbu izpildei.] 

5.5. Gadījumā, ja Būvdarbu kopējais ilgums no Izpildītāja neatkarīgu iemeslu dēļ tiek pagarināts, attiecīgi tiek pagarināts Autoruzraudzības darbu izpildes termiņš, par to neparedzot papildus samaksu Izpildītājam.
5.6. Darbi veicami saskaņā ar Līguma izpildes kalendārajā grafikā noteiktajiem termiņiem. Izpildītājs iesniedz Pasūtītājam akceptēšanai aktualizētu Līguma izpildes kalendāro grafiku 5 (piecu) darbdienu laikā no Pasūtītāja rakstiska paziņojuma nosūtīšanas par finansējuma pieejamību Projektēšanas darbu izpildei, grafikā norādot galvenos darbu veidus (galvenās sadaļas un apakšsadaļas), atbilstoši kalendārajam mēnesim un dienām un ņemot vērā Piedāvājumā iesniegtā Līguma izpildes kalendārajā grafikā norādītos Darbu izpildes laikus. Saskaņojot Līguma izpildes kalendāro grafiku, noteicošs ir Pasūtītāja viedoklis.
5.7. Pasūtītājam ir tiesības apturēt Līguma un/vai Darbu izpildi jebkurā brīdī, rakstveidā informējot par to Izpildītāju, ja tam ir pamatots iemesls. Līguma noteiktajā Darbu izpildes termiņā netiek ieskaitīts laiks, uz kādu Pasūtītājs ir apturējis Darbu izpildi, izņemot, ja Darbi tiek apturēti saistībā ar Izpildītāja darbību vai bezdarbību. Pasūtītājam ir tiesības atjaunot Līguma un/vai Darbu izpildi jebkurā brīdī.
5.8. Ja Pasūtītājs konstatē, ka Izpildītājs neiekļaujas Līgumā noteiktajos vai savstarpēji saskaņotajos Darbu veikšanas termiņos, tas nekavējoties pieprasa Izpildītājam paskaidrojumus. Izpildītājam pēc šāda iesnieguma saņemšanas Pasūtītāja norādītajā termiņā jāsniedz Pasūtītājam rakstveida paskaidrojumu, kurā tas norāda kavējuma iemeslus, kā arī kavējuma ietekmi uz plānoto Darbu nodošanas datumu, norādot pasākumus, kas būtu veicami, lai novērstu kavējuma iemeslus vai arī nepieciešamību pagarināt Darbu izpildes termiņus.
5.9. Ja Izpildītājam kļūst zināmi jebkādi apstākļi, kuru dēļ Izpildītājs nespēs iekļauties Līgumā paredzētajos Darbu veikšanas termiņos, tam nekavējoties jāiesniedz par minēto Pasūtītājam rakstveida paziņojums, kurā jānorāda kavējuma iemesls, kā arī kavējuma ietekme uz plānoto Darbu vai tās daļu nodošanas datumu, norādot pasākumus, kuri būtu veicami, lai novērstu kavējuma iemeslus vai arī nepieciešamību pagarināt izpildes termiņus.
5.10. Pasūtītājs izskata iepriekš minētos Izpildītāja paziņojumus un Līgumā noteiktajā kārtībā sniedz atbildi par tālāko rīcību, informējot par tā iespējām novērst kavējuma iemeslus, ja Izpildītājs to ir lūdzis un tas ir Pasūtītāja kompetencē, vai arī par Līgumā paredzēto Darbu veikšanas termiņu pagarināšanu.
5.11. Darbu izpildes termiņā netiek ieskatīts laiks, kurā Būvdarbus nav iespējams veikt sakarā ar Būvdarbu veikšanai nelabvēlīgo meteoroloģisko apstākļu iestāšanos (tehnoloģiskais pārtraukums), ar nosacījumu, ka nelabvēlīgo meteoroloģisko apstākļu iestāšanās sākums un beigas tiek fiksētas ar aktiem, kurus paraksta Izpildītāja un Pasūtītāja pārstāvis, kā arī Būvuzraugs un minēto Būvdarbu veikšanai nelabvēlīgo meteoroloģisko apstākļu iestāšanos akceptēja Pasūtītāja Tehniskā komisija.
5.12. Līguma 5.2.punktā noteiktais Darbu izpildes termiņš var tikt pagarināts Pusēm savstarpēji rakstveidā vienojoties šādos gadījumos:
5.12.1. Darbu izpildi kavē no Izpildītāja gribas neatkarīgi apstākļi, par kuriem Izpildītājs ne vēlāk kā 3 (trīs) darbdienu laikā ir paziņojis Pasūtītājam un Pasūtītājs tos ir atzinis par attaisnojošiem; 
5.12.2. Darbu izpildi kavē nepārvaramas varas apstākļi, kas noteikti Līguma 24.1.punktā un par kuriem Pusei, kura atsaucas uz nepārvaramas varas apstākļiem, ir paziņojusi otrai Pusei saskaņā ar Līguma 24.4.punktu; 
5.12.3. Pasūtītāja Līgumā noteikto saistību savlaicīgas neizpildes dēļ ir tikusi apgrūtināta Izpildītāja Līgumā noteikto saistību izpilde, ja par saistību savlaicīgu neizpildi Izpildītājs ir rakstveidā brīdinājis Pasūtītāju un Pasūtītājs nav novērsis pārkāpumu 14 (četrpadsmit) dienu laikā pēc Izpildītāja rakstiska brīdinājuma saņemšanas vai citā Pušu saskaņotā termiņā; 
5.12.4. Būvvaldei attiecīgas būvatļaujas ar projektēšanas nosacījumiem saņemšanas veikšanai ir nepieciešams ilgāks laiks kā normatīvajos aktos noteiktais termiņš;
5.12.5. ir mainīts plānoto Darbu apjoms un papildus Darbu izpildei ir nepieciešams papildu laiks;
[bookmark: _Hlk61345421]
6. Darbu kontrole
6.1. Informācijas dokumentēšana un uzglabāšana:
6.1.1. Darbu veikšanas laikā Izpildītājs veic tā izpildīto Darbu uzskaiti un sagatavo Līgumā un normatīvajos aktos paredzētos, kā arī Pasūtītāja pārstāvju pieprasītās atskaites un ziņojumus;
6.1.2. Visi ar Darbu veikšanu saistītie dokumenti ir uzglabājami visu Līguma darbības laiku;
6.1.3. Visā Darbu veikšanas laikā Izpildītājam ir pienākums pēc Pasūtītāja vai tā pilnvaroto pārstāvju pieprasījuma tā norādītajos termiņos sniegt informāciju, sagatavot atskaites par Darbu izpildes gaitu, iesniegt ar Darbu veikšanu saistīto dokumentu kopijas.
6.2. Informācijas sniegšana un piekļuves informācijai nodrošināšana:
6.2.1. Izpildītājam ir pienākums paziņot Pasūtītajam par izmaiņām tā dalībnieku vai, personālsabiedrības gadījumā, tās biedru sastāvā, kā arī par izmaiņām tā amatpersonu sastāvā un pilnvarojuma apjomā;
6.2.2. Izpildītājam bez iepriekšējas saskaņošanas ir pienākums nodrošināt Pasūtītājam vai tā pilnvarotām neatkarīgām trešajām personām pieeju visai ar Darbu veikšanu saistītajai dokumentācijai, tai skaitā, arī finanšu dokumentācijai, audita veikšanas nolūkā. Pēdējā gadījumā Pasūtītājam jānodrošina, ka šādas pārbaudes tiek veiktas darba laikā un tādā veidā, lai netraucētu Izpildītājs normālu darba gaitu.
6.3. Pušu saziņa, dokumentu saskaņošana un izskatīšana:
6.3.1. Jebkura kontaktēšanās par Darbiem, to izpildes termiņiem vai kvalitāti un citiem jautājumiem Pušu starpā notiek rakstveidā, tajā skaitā, pa e-pastu, ja Līgumā nav atrunāts savādāk;
6.3.2. Gadījumos, kad Izpildītājam Līgumā uzlikts paziņošanas pienākums, kā arī, kad Līgums paredz kādu dokumentu saskaņošanu, Izpildītājs paziņojumus iesniedz un dokumentus izskatīšanai nodod Līgumā minētajiem Pasūtītāja pārstāvjiem, kuru pienākums, savukārt, ir organizēt saņemto dokumentu un informācijas nodošanu atbildīgajām Pasūtītāja amatpersonām; 
6.3.3. Pasūtītājs izskata Izpildītāja iesniegtos dokumentus ne ilgāk kā 10 (desmit) darbdienu laikā, ja vien Līgumā, normatīvajos aktos nav noteikts cits izpildes laiks vai Puses nevienojas savādāk. Pēc dokumentu izskatīšanas Pasūtītājs sniedz rakstveida atbildi Izpildītājam. Ja dokumentos ir nepieciešams izdarīt labojumus vai, ja no Izpildītāja nepieciešams saņemt paskaidrojumus, Pasūtītājs par to paziņo Izpildītājam, norādot iesniedzamo informāciju, kā arī termiņu atbildes sagatavošanai;
6.3.4. Izpildītājam ir pienākums atbildēt uz Pasūtītāja informācijas pieprasījumiem vai citiem iesniegumiem tā norādītajos termiņos;
6.3.5. Izpildītājam ir pienākums atbildēt arī uz trešo personu iesniegumiem, kas saistīti ar Darbu veikšanu, atbildi sagatavojot ne ilgāk kā 5 (piecu) darbdienu laikā no iesnieguma saņemšanas un pirms atbildes nosūtīšanas saskaņojot atbildes projektu ar Pasūtītāju.
6.4. Kvalitātes kontroles sistēma: 
6.4.1. Kvalitātes kontroli Objektā veic Izpildītājs saskaņā ar spēkā esošajiem standartiem, būvniecības noteikumiem un Pasūtītāja noteiktajām prasībām (t.i., Līgumu, tā pielikumiem un Pasūtītāja rakstveida rīkojumiem). Izpildītājam ir jāveic izpildīto Darbu apjomu, tehnoloģijas un kvalitātes kontroles procesu un citu ar darbu saistīto procesu dokumentēšana; 
6.4.2. Veicot Darbus, Izpildītājam jāpielieto tehnoloģijas, kas garantē attiecīgajos normatīvajos aktos un Projektēšanas uzdevumā un Tehniskajā specifikācijā noteiktās kvalitātes prasības, kā arī jānodrošina kvalitātes kontroli Objektā, atbilstoši kvalitātes nodrošināšanas plāna un standartu prasībām;
6.4.3. Izpildītājam ir pienākums nodrošināt Pasūtītājam un tā pārstāvjiem iespēju pārbaudīt jebkuru Darbu veikšanas procesu, kvalitāti un rezultātus. Veikto Darbu kvalitāti novērtē pēc Līgumā noteiktajām prasībām, standartiem un spēkā esošajiem normatīvajiem aktiem.

DARBU IZPILDE PROJEKTĒŠANAS JOMĀ
7. Pušu tiesības un pienākumi projektēšanas jomā
7.1. Izpildītājs, ievērojot Līguma 5.2.1.punktā noteikto termiņu, veic Projektēšanas darbus saskaņā ar Līguma izpildes kalendārajā grafikā norādītājiem izpildes termiņiem. 
7.2. Izpildītāja pienākumi Projektēšanas jomā:
7.2.1.  veikt Līgumā un tā pielikumos paredzēto Projektēšanas darbu izpildi, Būvprojekta izstrādi saskaņā ar Projektēšanas uzdevumā noteiktajām prasībām, atbilstoši Piedāvājumam, Līguma nosacījumiem un noteikumiem un spēkā esošiem normatīvajiem aktiem, kas saistīti ar Līguma izpildi;
7.2.2.		Būvprojekta izstrādē ievērot Būvprojekta izstrādes noteikumus un normatīvus, pielietojot attiecīgajam Būvprojektam izstrādes veidu, kas atbilst Standartu un tehnisko noteikumu prasībām. Izpildītājs ir atbildīgs par sagatavotā Būvprojekta atbilstību normatīvajiem aktiem;
7.2.3.	Izpildītājam ir pienākums un Izpildītājs uzņemas pilnu atbildību par Būvprojekta izstrādes pienācīgu veikšanu Līgumā noteiktajā kārtībā un termiņā, Būvprojekta kvalitāti, atbilstību Līgumam un normatīvajiem aktiem; 
7.2.4. 	līdz katra mēneša 5. (piektajam) datumam iesniegt Pasūtītājam rakstisku atskaiti par līgumsaistību izpildi, t.sk., Darbu izpildes laika grafiku Ganta diagrammas formātā, kurā uzskatāmā veidā atspoguļota aktuālā Projekta virzība. Papildus pēc Pasūtītāja pieprasījuma 3 (trīs) darba dienu laikā no pieprasījuma saņemšanas sniegt Pasūtītājam informāciju vai atskaiti par līgumsaistību izpildi;
7.2.5. 	Atbilstoši Pasūtītāja lūgumam Izpildītājs apņemas bez maksas sniegt Pasūtītājam rekomendācijas par Projekta risinājumiem, konsultācijas, informāciju, skaidrojumus, saskaņojumus, u.c. atbalstu. Izpildītājs ne vēlāk kā 3 (trīs) darba dienu laikā pēc Pasūtītāja lūguma saņemšanas, vai citā Līdzēju saskaņotā termiņā, izskata Pasūtītāja iesniegtos dokumentus, sniedz informāciju, rekomendācijas u.tml., un/vai veic citas darbības atbilstoši Pasūtītāja lūgumam;
7.2.6.	ja Izpildītājs neveic Projektēšanas darbus atbilstoši Līguma nosacījumiem, Izpildītāja pienākums ir par saviem līdzekļiem iespējami īsākā laikā, bet ne vēlāk kā 10 (desmit) darbdienu laikā no trūkumu vai neatbilstību konstatēšanas brīža novērst Pasūtītāja konstatētos Projektēšanas darbu izpildes trūkumus vai neatbilstības Līguma izpildē, kas radušās Izpildītāja vainas dēļ;
7.2.7.		ja Būvprojekta ekspertīzes rezultātā Pasūtītājs saņem negatīvu atzinumu par Izpildītāja izstrādāto Būvprojektu, Izpildītājs novērš eksperta atzinumā norādītos trūkumus par saviem līdzekļiem un sedz Pasūtītāja izdevumus, kas saistīti ar atkārtotas ekspertīzes veikšanu;
7.2.8. Izpildītājs garantē trūkumu un neatbilstību novēršanu par saviem līdzekļiem un saviem spēkiem, ja Būvprojekta turpmākajā realizācijas gaitā atklājas trūkumi, neatbilstības vai nepilnības, kuru dēļ nav iespējams vai ir apgrūtināta Objekta turpmākā realizācija ;
7.2.9.	piedalīties Pasūtītāja rīkotajās sanāksmēs un informēt par Būvprojekta izstrādes gaitu;
7.2.10.	atbildēt par visiem zaudējumiem, kas saistīti ar nekvalitatīvu vai Līgumam neatbilstošu Projektēšanas darbu izpildi (tajā skaitā par zaudējumiem, kas Pasūtītājam rodas Būvprojekta turpmākas realizācijas laikā), un atlīdzināt Pasūtītājam zaudējumus pilnā apmērā, kas radušies ļauna nodoma, rupjas un vieglas neuzmanības rezultātā. Fakts, ka Pasūtītājs ir saskaņojis Būvprojektu, neatbrīvo Izpildītāju no atbildības.	.
7.3.	Izpildītāja tiesības Projektēšanas jomā:
7.3.1.	saņemt samaksu no Pasūtītāja par Izpildītāja izpildītajiem un Pasūtītāja pieņemtajiem Projektēšanas darbiem saskaņā ar Līguma nosacījumiem;
7.3.2.	saņemt no Pasūtītāja Līguma izpildei nepieciešamo informāciju, ko Pasūtītājs nodrošina saskaņā ar Projektēšanas uzdevumu un Līguma nosacījumiem;
7.3.3.    citas Līgumā un normatīvajos aktos noteiktās tiesības.
7.4.	Pasūtītāja pienākumi Projektēšanas jomā:
7.4.1.	pirms Projektēšanas darbu izpildes uzsākšanas un Līguma darbības laikā nodrošināt Izpildītāju ar Līguma izpildei nepieciešamo dokumentāciju un informāciju, kura ir Pasūtītāja rīcībā vai kuras sniegšanu, saskaņā ar Projektēšanas uzdevumu, uzņēmies Pasūtītājs. Pārējās nepieciešamās informācijas iegūšana un dokumentācijas saņemšana, ja vien Puses nav vienojušās citādāk, ir Izpildītāja pienākums, un ar to saistītās Izpildītāja izmaksas ir iekļautas Līguma summā;
7.4.2.    sniegt informāciju uz Izpildītāja uzdotajiem jautājumiem;
7.4.3.	savlaicīgi un pilnā apjomā apmaksāt Izpildītājam kvalitatīvi veiktos un Pasūtītāja pieņemtos Projektēšanas darbus saskaņā ar Līguma nosacījumiem;
7.4.4.    nodrošināt piekļuvi un iespēju strādāt Objektā;
7.4.5.    nodrošināt Būvprojekta vai tās daļas ekspertīzi, kas veicama saskaņā ar normatīvajiem aktiem;
7.4.6.    citi Līgumā un normatīvajos aktos noteiktie pienākumi.
7.5.	Pasūtītāja tiesības Projektēšanas jomā:
7.5.1.	Līguma izpildes laikā kontrolēt Izpildītāja līgumsaistību izpildi, pieprasīt no Izpildītāja informāciju par līgumsaistību izpildi un dot Izpildītājam norādījumus par Līgumā paredzēto Projektēšanas darbu veikšanu;
7.5.2.	pieprasīt, lai Izpildītājs par saviem līdzekļiem novērš Projektēšanas darbu izpildē pieļautos vai pēc Projektēšanas darbu izpildes konstatētos trūkumus vai nepilnības, kas radušās Izpildītāja vainas dēļ, iespējami īsākā laikā, bet ne vēlāk kā 10 (desmit) darbdienu laikā no trūkumu vai nepilnību konstatēšanas brīža;
7.5.3.	nepieņemt izpildītos Projektēšanas darbus, ja Pasūtītājs konstatē, ka Projektēšanas darbu izpilde ir veikta nekvalitatīvi, nepilnīgi, neatbilstoši Līgumam un normatīvo aktu prasībām, Būvprojektā iztrūkst kāds no nepieciešamajiem dokumentiem;
7.5.4.	iegūt īpašuma tiesības uz Būvprojektu (jebkuru tā daļu) pēc tam, kad Puses ir Līgumā noteiktajā kārtībā parakstījušas attiecīgo darbu nodošanas – pieņemšanas aktu. Pasūtītājs ir tiesīgs mainīt, pārstrādāt, pārskaņot, dalīt daļās un publicēt Izpildītāja iesniegto Būvprojektu bez Izpildītāja atļaujas;
7.5.5.	Pasūtītājam ir tiesības dot Izpildītājam norādījumus, kā arī Būvprojekta izstrādes procesā precizēt atsevišķi veicamos Projektēšanas darbus, nemainot kopējo Būvprojekta apjomu un ievērojot tehniskās prasības;
7.5.6. pieprasīt sniegt detalizētu skaidrojumu par Būvprojekta dokumentācijā paredzēto risinājumu realizāciju;
7.5.7.    apturēt Projektēšanas darbus (to daļu) par to rakstiski paziņojot Izpildītājam;
7.5.8.    apturēt Līguma izpildi jebkurā brīdī, ja tam ir pamatots iemesls;
7.5.9.    citas Līgumā un normatīvajos aktos noteiktās tiesības.


8. Būvprojekta nodošanas-pieņemšanas kārtība
8.1.  Pēc Pasūtītāja paziņojuma nosūtīšanas par finansējuma pieejamību darbu izpildei, Izpildītājs 2 (divu) nedēļu laikā organizē sanāksmi un informē Pasūtītāju par plānoto Būvprojekta izstrādi. Turpmākajā Būvprojekta izstrādes laikā Izpildītājs organizē sanāksmes ne retāk kā reizi 2 (divos) mēnešos. Sanāksmēs Puses precizē neskaidros jautājumus, kā arī vienojas par nepieciešamajiem labojumiem Būvprojektā, ja Būvprojekts neatbilst Līguma nosacījumiem. Pēc savas iniciatīvas katrai no Pusēm ir tiesības organizēt sanāksmes ar otru Pusi, kurās tiek izskatīti jautājumi par Būvprojekta izpildes gaitu, jebkādām problēmām, kas radušās (vai var rasties) un kavē Būvprojekta kvalitatīvu vai savlaicīgu izpildi, un citi ar Līguma izpildi saistīti jautājumi. Pasūtītājam ir tiesības pieaicināt sarunās būvniecībā un projektēšanā kompetentus speciālistus un trešās personas.
8.2. Līguma 8.1.punktā minēto sanāksmju gaita tiek protokolēta. Protokolu sastāda 2 (divos) oriģinālos eksemplāros, ko paraksta sanāksmes dalībnieki. Viens no Pušu parakstītiem protokola oriģināliem glabājas pie Pasūtītāja, otrs – pie Izpildītāja. Jebkādi iebildumi pret protokola saturu jāizvirza ne vēlāk kā 3 (trīs) darbdienu laikā pēc protokola saņemšanas. Protokolēšanu veic Izpildītājs – latviešu valodā, iesniedzot vai nosūtot protokolu uz Pasūtītāja norādīto e-pasta adresi 4 (četru) darbdienu laikā pēc notikušās sanāksmes.
8.3. Ievērojot sanāksmju laikā sastādītajos protokolos norādītos precizētos jautājumus un norunātos labojumus, Izpildītājs veic nepieciešamos labojumus un precizējumus Būvprojektā un ne vēlāk kā 2 (divas) darbdienas pirms kārtējās sanāksmes, ja Puses nav vienojušās par citu termiņu, iesniedz labojumus un precizējumus Pasūtītājam.
8.4. Attiecīgo Būvprojekta dokumentāciju (arī BIS) Izpildītājs nodod Pasūtītājam izskatīšanai un saskaņošanai Līguma izpildes kalendārajā grafikā norādītajos termiņos, t.sk. 1. nodevumu Izpildītājs iesniedz Pasūtītājam ne vēlāk kā 10 (desmit) mēnešus un gala nodevumu ne vairāk kā 12 (divpadsmit) mēnešus pēc Līguma spēkā stāšanās un Pasūtītāja paziņojuma nosūtīšanas par finansējuma pieejamību darbu izpildei . Pasūtītājs attiecīgo Būvprojekta dokumentāciju izskata 10 (desmit) darbdienu laikā. Ja Pasūtītājam nav pretenziju saistībā ar Būvprojekta dokumentāciju un tās atbilstību normatīvo aktu, Līguma un tā pielikumu noteikumiem un Pasūtītāja prasībām, Pasūtītājs saskaņo Būvprojekta dokumentāciju. Pasūtītājs ir tiesīgs atteikties saskaņot attiecīgo Būvprojekta dokumentāciju, ja Pasūtītājam ir iebildumi saistībā ar Būvprojekta dokumentācijas atbilstību Līgumam, tā pielikumiem, Pasūtītāja prasībām vai normatīvo aktu prasībām, vai iebildumi pret izmantotajiem materiāliem un/vai risinājumiem, standartu, tehnisko noteikumu, Pasūtītāja norādījumu neievērošanu, vai Pasūtītājam nav iesniegti visi nepieciešamie dokumenti vai informācija, kas dotu iespēju Pasūtītājam vispusīgi un pilnīgi pārbaudīt Būvprojekta dokumentāciju un tā atbilstību Līguma noteikumiem Līguma 8.7.punktā noteiktajā termiņā. Pēc trūkumu un nepilnību novēršanas tiek atkārtota attiecīgā Būvprojekta dokumentācijas saskaņošana ar Pasūtītāju saskaņā ar Līguma noteikumiem.
8.5. Pēc Būvprojekta saskaņošanas no Pasūtītāja puses Izpildītājs veic Būvprojekta saskaņošanu ar visām nepieciešamajām personām, tostarp iesniedz Būvprojektu Būvvaldē attiecīgas būvatļaujas ar projektēšanas nosacījumiem saņemšanai. Būvprojekta ekspertīzei paredzamais laiks ir līdz 3 (trīs) mēnešiem un tas nav iekļauts būvprojekta izstrādes termiņā. Būvprojekta ekspertīzi apmaksā Pasūtītājs. 
8.6. Pēc Būvvaldes attiecīga akcepta un/vai būvatļaujas ar projektēšanas nosacījumiem saņemšanas, Izpildītājs iesniedz Pasūtītājam Būvprojekta materiālus vienu digitālo eksemplāru uz datu nesēja, kas sastādīts šādos formātos:
8.6.1. Vienu digitālu eksemplāru uz datu nesēja, kas sastādīti Microsoft Word (*.doc), Microsoft Excel (*.xls) un AutoCAD (*.dwg) vai analoģiskas savstarpēji savietojamas programmas vidē (teksti, tāmes utt. Word un Excel, rasējumi AutoCAD);
8.6.2. Vienu digitālu eksemplāru uz datu nesēja, kas sastādīti PDF (*.pdf) formātā;
8.6.3. Viens iesiets izdrukas materiāls;
8.6.4. BIM uz digitālā datu nesēja (*.ifc).
Izpildītājs iesniedz Pasūtītājam Būvprojekta materiālus kopā ar attiecīgu nodošanas – pieņemšanas aktu. Pasūtītājs 10 (desmit) darbdienu laikā izvērtē iesniegto Būvprojekta materiālu atbilstību un sniedz Izpildītājam informāciju par konstatētajām neatbilstībām vai paraksta attiecīgo nodošanas – pieņemšanas aktu.
8.7. Ja, pieņemot Būvprojektu vai tā atsevišķas sadaļas, Pasūtītājs konstatē neatbilstības Projektēšanas uzdevuma, Līguma vai normatīvo aktu prasībām, Izpildītājs neatbilstības novērš 10 (desmit) darbdienu laikā un atkārtoti iesniedz Būvprojektu Pasūtītājam kopā ar attiecīgu nodošanas – pieņemšanas aktu.
8.8. Līguma 8.4. un 8.7.punktā noteiktais trūkumu vai neatbilstību novēršanas termiņš neietekmē Līguma summu.
8.9. Būvprojektu ekspertīzes atzinuma sniegšanas termiņš ir līdz 3 (trīs) mēnešiem. Termiņa sākums ir Būvprojekta pieejamības BIS datums. Termiņā neieskaita laiku, kad Izpildītājs veic Būvprojekta ekspertīzes veicēja noteiktos labojumus Būvprojektā. Termiņa beigas ir atzinuma parakstīšanas BIS datums.
8.10. Izpildītājs nodod Būvprojektu vai tās daļu Pasūtītājam ekspertīzes veikšanai un saskaņošanai Līguma izpildes kalendārajā grafikā norādītajā termiņā. Izpildītājs par Būvprojekta vai tās daļas iesniegšanu BIS ekspertīzes veikšanai informē Pasūtītāju 1 (vienas) darbdienas laikā.
8.11. Izpildītājam Būvprojekts jāizstrādā tādā kvalitātē, lai saņemtu Pasūtītāja nodrošinātās Būvprojekta ekspertīzes pozitīvu slēdzienu. Ja Pasūtītājs vai Būvprojekta ekspertīzes veicējs konstatē trūkumus Būvprojektā, Pasūtītājs par to rakstveidā paziņo Izpildītājam, norādot konstatētos trūkumus. Izpildītājam ir pienākums, sadarbojoties ar Būvprojekta ekspertīzes veicēju, novērst norādītos trūkumus Pasūtītāja norādītajā termiņā, kas var būt ne vairāk kā 10 (desmit) dienas. Šis pienākums ir spēkā līdz pozitīva ekspertīzes atzinuma saņemšanai. Nepilnību un trūkumu novēršana Būvprojektā nepagarina Līguma izpildes kalendārajā grafikā noteikto Būvprojekta izstrādes laiku.
8.12. Visa dokumentācija (atskaites, protokoli) un jebkurš cits produkts vai dokuments, kuru Līguma ietvaros ir izstrādājis Izpildītājs, pēc Būvprojekta vai tā daļu nodošanas Pasūtītājam ir uzskatāms par Pasūtītāja īpašumu.
8.13. Ja pēc Būvprojekta saskaņošanas un attiecīgo nodošanas - pieņemšanas aktu saskaņošanas atklājas nepilnības Izpildītāja izstrādātajā Būvprojektā, kas radušās Izpildītāja vainas dēļ, un tādēļ Būvprojekta izstrādei un saskaņošanai ir nepieciešamas korekcijas Būvprojektā ietvertajos risinājumos, dokumentācijā u.tml., vai citi papildus projektēšanas darbi, tad Izpildītājs apņemas piedalīties Būvprojekta izstrādē nepieciešamajā apjomā, lai novērstu Būvprojektā konstatētās nepilnības saskaņā ar Līguma 7.2.10. punktā noteikto.

DARBU IZPILDE AUTORUZRAUDZĪBAS JOMĀ
9. Pušu tiesības un pienākumi autoruzraudzības jomā
9.1.	Izpildītāja pienākumi Autoruzraudzības jomā:
9.1.1.   veikt Autoruzraudzību Objektā atbilstoši Līguma nosacījumiem, Pasūtītāja norādījumiem, Ministru kabineta 2014. gada 19. augusta noteikumiem Nr.500 “Vispārīgie būvnoteikumi”  un citiem Darbu regulējošajiem normatīvajiem aktiem;
9.1.2.	veicot Autoruzraudzību, Izpildītājs nodrošina Būvprojekta autentisku realizāciju dabā;
9.1.3.   atbilstoši kompetencei kontrolēt autoruzraudzības žurnālā un būvdarbu žurnālā ierakstīto norādījumu izpildi;
9.1.4.  apmeklēt darba vadības vai pēc Pasūtītāja lūguma arī citas ar Būvprojekta realizāciju saistītas sanāksmes (tikšanās), kā arī nodrošināt regulāru autoruzraudzības veikšanu Objektā un regulāru apsekojumu rezultātu ierakstīšanu autoruzraudzības žurnālā visā Būvdarbu veikšanas laikā;
9.1.5.   saskaņojot ar Pasūtītāju, autoruzraudzības kārtībā veikt izmaiņas Būvprojektā;
9.1.6.  pēc Pasūtītāja pieprasījuma Izpildītājam sadarbības ietvaros jānodrošina nepieciešamo labojumu veikšanu Būvprojektā. Izpildītājam ir pienākums nekavējoties informēt Pasūtītāju par nepieciešamību veikt labojumus Būvprojektā, neatkarīgi no tā, vai šāda nepieciešamība radusies Izpildītāja kļūdas vai citu iemeslu dēļ;
9.1.7.	kļūdas, neatbilstības, nolaidību Būvprojektā Izpildītājam jālabo par saviem līdzekļiem;
9.1.8.   nodrošināt Līguma izpildi ar kvalificētu, atbilstoši sertificētu personālu, kas veiks Autoruzraudzības darbus; 
9.1.9. iesniegt Pasūtītājam vai Būvvaldei motivētu rakstisku informāciju, ja konstatētas patvaļīgas atkāpes no Būvprojekta vai netiek ievērotas normatīvo aktu prasības;
9.1.10. ierasties Būvobjektā pēc Pasūtītāja, Būvuzrauga, būvinspektora vai citu Būvvaldes amatpersonu uzaicinājuma;
9.1.11. nekavējoties, bet ne vēlāk kā 1 (vienas) dienas laikā, rakstiski informēt Pasūtītāju, ja tiek konstatētas patvaļīgas atkāpes no Būvprojekta vai, ja netiek ievērotas Latvijas būvnormatīvu vai citu normatīvo aktu prasības;
9.1.12. sagatavot un iesniegt Pasūtītājam ceturkšņa darbu nodošanas un pieņemšanas aktu par iepriekšējā mēnesī izpildītajiem Autoruzraudzības darbiem par Objektu līdz kārtējā ceturkšņa pirmā mēneša 10. (desmitajam) datumam, kurā ir norādīti faktiski veiktie Autoruzraudzības darbi un to izmaksas; 
9.1.13. novērst Pasūtītāja pretenzijā norādītajā termiņā norādītās neatbilstības vai nepilnības ikmēneša darbu nodošanas un pieņemšanas aktā un atkārtoti to iesniegt Pasūtītājam saskaņošanai;
9.1.14. piedalīties būvkonstrukciju, segto darbu un citu izpildīto būvdarbu pieņemšanā uz kuru pieņemšanu Pasūtītājs, Būvuzraugs ir uzaicinājis;
9.1.15. nodrošināt un uzturēt spēkā apdrošināšanas polises atbilstoši Līgumā noteiktajām prasībām; 
9.1.16. Autoruzraudzības darbus veikt tādā kvalitātē, lai saņemtu Pasūtītāja nodrošinātās Objekta ekspertīzes pozitīvu slēdzienu un Objekta pieņemšanu ekspluatācijā;
9.1.17. citi Līgumā un normatīvajos aktos noteiktie pienākumi.
9.2. Izpildītāja tiesības Autoruzraudzības jomā:
9.2.1. saņemt samaksu par kvalitatīvu un atbilstoši Līguma un normatīvo aktu prasībām veiktu Autoruzraudzību;
9.2.2. pārbaudīt vai Objektā ir atbilstoša Būvprojekta un Būvdarbu izpildes dokumentācija;
9.2.3. citas Līgumā un normatīvajos aktos noteiktās tiesības.
9.3. Pasūtītāja pienākumi Autoruzraudzības jomā:
9.3.1.    nodrošināt Izpildītāja piekļūšanu Objektam Līguma izpildes laikā;
9.3.2. veikt samaksu par Autoruzraudzību Līgumā noteiktajā kārtībā;
9.3.3. 20 (divdesmit) darbdienu laikā parakstīt no Izpildītāja saņemto ceturkšņa Autoruzraudzības darbu nodošanas un pieņemšanas aktu vai minētajā termiņā rakstiski iesniegt Izpildītājam pretenziju, ja Autoruzraudzība ir veikta nekvalitatīvi vai neatbilst Līguma vai spēkā esošo normatīvo aktu prasībām vai ceturkšņa Autoruzraudzības darbu nodošanas un pieņemšanas aktā ir neprecizitātes. Šādā gadījumā Izpildītājam ir pienākums Pasūtītāja pretenzijā norādītajā termiņā novērst norādītās neatbilstības un nepilnības un atkārtoti iesniegt Pasūtītājam saskaņošanai ikmēneša Autoruzraudzības darbu nodošanas un pieņemšanas aktu. Ja Pasūtītājs neparaksta Būvdarbu izpildes aktu šajā punktā minētajā termiņā, kā arī neiesniedz Izpildītājam pretenziju, uzskatāms, ka Pasūtītājs izpildītos Autoruzraudzības darbus ir pieņēmis šajā punktā minētā termiņa pēdējā dienā;
9.3.4. nodrošināt Izpildītāju ar Līguma izpildei nepieciešamo dokumentāciju un informāciju, kura ir Pasūtītāja rīcībā vai kuras sniegšanu uzņēmies Pasūtītājs. Pārējās nepieciešamās informācijas iegūšana un dokumentācijas saņemšana, ja vien Puses nav vienojušās citādāk, ir Izpildītāja pienākums, un ar to saistītās Izpildītāja izmaksas ir iekļautas Līguma summā;
9.3.5. citi Līgumā un normatīvajos aktos noteiktie pienākumi.
9.4. Pasūtītāja tiesības Autoruzraudzības jomā:
9.4.1. pieprasīt Autoruzraudzības kārtībā veikt izmaiņas Būvprojektā;
9.4.2. pieprasīt sniegt detalizētu skaidrojumu par Būvprojektā paredzēto risinājumu realizāciju;
9.4.3. apturēt Autoruzraudzības darbus, par to rakstiski paziņojot Izpildītājam;
9.4.4. citas Līgumā un normatīvajos aktos noteiktās tiesības.

10. Autoruzraudzības darbu nodošanas-pieņemšanas kārtība
10.1.	Autoruzrauga norādījumi ir saistoši Izpildītājam no brīža, kad tie ir ierakstīti autoruzraudzības žurnālā.
10.2.	Izpildītāja pienākums ir nekavējoties informēt Pasūtītāju par visiem apstākļiem, kuri var ietekmēt Būvdarbu procesu, un sniegt priekšlikumus par iespējamiem risinājumiem.
10.3.	Pasūtītājam ir tiesības izvirzīt pretenzijas par Autoruzraudzības veikšanu, ja tā pilnīgi vai daļēji neatbilst Līguma nosacījumiem, būvnormatīviem un citiem normatīvajiem aktiem, Pasūtītāja rakstveidā noformulētām prasībām.
10.4.	Līgumā noteikto Autoruzraudzības darbu izpilde tiek fiksēta ar ikmēneša nodošanas - pieņemšanas aktu.
10.5.	Pasūtītājs paraksta nodošanas – pieņemšanas aktu 20 (desmit) darbdienu laikā pēc tā saņemšanas vai arī norāda argumentētus iemeslus tā neparakstīšanai atbilstoši Līguma 9.3.3.punktā paredzētajam.

DARBU IZPILDE BŪVDARBU JOMĀ
11. Būvdarbu  uzsākšana nosacījumi
11.1. Izpildītājs apņemas veikt Būvdarbus saskaņā ar Būvprojektu, Līguma un tā pielikumu noteikumiem, kā arī spēkā esošo normatīvo aktu prasībām.
[bookmark: _Hlk19281470]11.2.  3 (trīs) darbdienu laikā pēc Līguma 2.6. punktā norādītā paziņojuma un dokumentu, kas saistīti ar būvuzraudzības  veikšanu, nosūtīšanas Būvuzņēmējam jāiesniedz saskaņošanai Būvuzraugam un Autoruzraugam Darbu veikšanas projekts, turpmāk – DVP, elektroniskā un papīra formātā, informējot par to Pasūtītāju, nosūtot paziņojumu uz Līguma 26.1. punktā norādītā Pasūtītāja pārstāvja e-pasta adresi. Ja Būvuzraugs vai Autoruzraugs pieprasa veikt precizējumus DVP, tos jāveic 1 (vienas) darbdienas laikā. 
11.3. 3 (trīs) darbdienu laikā pēc Līguma 2.6.punktā norādītā paziņojuma un dokumentu, kas saistīti ar būvuzraudzības veikšanu Objektā, nosūtīšanas, Izpildītājam jāiesniedz Būvvaldē nepieciešamie dokumenti atzīmes izdarīšanai būvatļaujā par Būvdarbu uzsākšanas nosacījumu izpildi. Būvdarbus uzsāk nākamajā darbdienā pēc atzīmes izdarīšanas būvatļaujā par Būvdarbu uzsākšanas nosacījumu izpildi. Izpildītājam patstāvīgi jāsaņem Līgumā paredzēto Būvdarbu veikšanai nepieciešamie saskaņojumi (atļaujas) no citām institūcijām un uzņēmumiem. Minēto saskaņojumu (atļauju) saņemšanas termiņi neietekmē Būvdarbu uzsākšanas termiņu. 
Ar Līgumu Izpildītājs ir pilnvarots iesniegt Būvvaldē nepieciešamos dokumentus un veikt visas nepieciešamās darbības atzīmes izdarīšanai būvatļaujā par Būvdarbu uzsākšanas nosacījumu izpildi, kā arī pieprasīt un saņemt no citām institūcijām saskaņojumus Līgumā paredzēto Būvdarbu veikšanai un atzinumus par Būvdarbu izpildi. 
Dienā, kad būvatļaujā izdarīta Būvvaldes atzīme par Būvdarbu uzsākšanas nosacījumu izpildi, Izpildītājs informē par to Pasūtītāju, nosūtot paziņojumu uz Līguma 26.1. punktā norādītā Pasūtītāja pārstāvja e-pasta adresi.
11.4. Nākamajā darbdienā pēc tam, kad būvatļaujā tiek veikta atzīme par Būvdarbu uzsākšanas nosacījumu izpildi, Pasūtītājs nodod Izpildītājam būves vietu, par ko Puses paraksta būves vietas nodošanas – pieņemšanas aktu, pamatojoties uz spēkā esošajiem normatīvajiem aktiem. Izpildītājs par būves vietu ir atbildīgs līdz Būvvaldes atzīmes izdarīšanas būvatļaujā par Būvdarbu pabeigšanu. Izpildītājs nav tiesīgs uzsākt Būvdarbus, ja Puses nav parakstījušas būves vietas nodošanas – pieņemšanas aktu. Būves vietas nodošanas – pieņemšanas akta neparakstīšana neietekmē Būvdarbu uzsākšanas termiņu, izņemot gadījumu, kad būves vietas nodošanas – pieņemšanas akta neparakstīšanā ir vainojams Pasūtītājs.

12. [bookmark: _Toc140468114]Izpildītāja vispārīgie pienākumi, veicot Būvdarbus
12.1. Būvuzņēmējs ir atbildīgs par drošības pasākumu nodrošināšanu Būvdarbu teritorijā Būvdarbu veikšanas laikā, kā arī par Būvdarbu veikšanas teritorijā un tai pakļautajās teritorijās atrodošos personu drošību atbilstoši Darba aizsardzības likumam un ar to saistītājiem normatīvajiem aktiem. 
12.2. Gadījumā, ja Būvdarbus nav iespējams veikt sakarā ar Būvdarbu veikšanai nelabvēlīgo meteoroloģisko apstākļu iestāšanos (tehnoloģiskais pārtraukums), Izpildītājs veic Objekta uzturēšanu par saviem līdzekļiem.
12.3. Ar Līgumu Izpildītājs ir pilnvarots norīkot darba aizsardzības koordinatoru un veikt Ministru kabineta 2003. gada 25. februāra noteikumos Nr. 92 “Darba aizsardzības prasības, veicot būvdarbus” noteiktās projekta vadītāja funkcijas, tajā skaitā, veicot visus šo noteikumu 9., 11., 12., un 13. punktā minētos Pasūtītāja pienākumus.  
12.4. Izpildītājam ir pienākums noslēgt līgumus par būvgružu nodošanu uzņēmumiem, kuriem ir tiesības apsaimniekot būvgružus, un Izpildītājs ir pilnībā atbildīgs par attiecīgo normatīvo aktu prasību izpildi šajā jomā.
12.5. Izpildītājam jānodrošina apgaismojuma sistēmas (apgaismes aprīkojuma) uzstādīšanu, ievērojot Ministru kabineta 2017. gada 20. jūnija noteikumu Nr. 353 “Prasības zaļajam publiskajam iepirkumam un to piemērošanas kārtība” prasības.
12.6. Līdz būvdarbu pabeigšanas akta parakstīšanai Izpildītājam ir pienākums iesniegt Pasūtītājam šādus norādījumus attiecībā uz Objektā uzstādīto apgaismojuma sistēmu:
12.6.1. apgaismes iekārtu izjaukšanas norādījumus; 
12.6.2. norādījumus lampu nomaiņai un norādījumus, kuras lampas var izmantot apgaismes iekārtās, nesamazinot norādīto energoefektivitāti; 
12.6.3. norādījumus, kā lietot un uzturēt apgaismes vadības ierīces; 
12.6.4. norādījumus vadības ierīcēm, kas reaģē̄ uz dienasgaismu, kā tās atkārtoti kalibrēt un regulēt;
12.6.5. norādījumus laika relejiem, kā regulēt izslēgšanas laiku, un ieteikumus, kā to labāk darīt, lai nodrošinātu vizuālās vajadzības bez pārmērīgas enerģijas patēriņa palielināšanas.
12.7. Izpildītājam jānodrošina atkritumu reģenerēšana, kas radusies apgaismojuma sistēmas uzstādīšanas laikā, ņemot vērā Ministru kabineta 2017. gada 20. jūnija noteikumu Nr. 353 “Prasības zaļajam publiskajam iepirkumam un to piemērošanas kārtība” prasības.
12.8. Organizējot Būvdarbus, Izpildītājam jānodrošina un jāatbild par vides aizsardzības prasību, tajā skaitā, Rīgas valstspilsētas pašvaldības saistošajos noteikumos paredzēto apstādījumu uzturēšanas un aizsardzības prasību izpildi, kā arī, lai nodrošinātu transportlīdzekļu un gājēju drošu kustību, jānodrošina ielu, kuras atrodas objekta robežās, ikdienas uzturēšana saskaņā ar Rīgas valstspilsētas pašvaldības iekšējiem noteikumiem, Rīgas domes 2024. gada 15. maija saistošajiem noteikumiem Nr. RD-24/270-sn “Rīgas valstspilsētas pašvaldības teritorijas kopšanas un būvju uzturēšanas saistošie noteikumi” un Pasūtītāja norādījumiem no Būvdarbu uzsākšanas brīža līdz būvdarbu pabeigšanas akta parakstīšanai. Lai nodrošinātu satiksmes drošību, Būvuzņēmējam jānodrošina un jāatbild par spēkā esošajos normatīvajos aktos noteikto objekta uzturēšanas (tīrīšana, bedrīšu remonts u.c.) prasību ievērošanu visā Būvdarbu izpildes laikā līdz būvdarbu pabeigšanas akta parakstīšanai. 
12.9. Izpildītājs nodrošina visu izmantojamo materiālu un iekārtu nepieciešamo atbilstību normatīvo aktu prasībām. Būvdarbu izpildē Izpildītājam jāizmanto materiāli, kas ir saskaņoti ar Pasūtītāju. Ja nepieciešams izmantot materiālus, kas nav saskaņoti ar Pasūtītāju, Izpildītājs ir tiesīgs, saskaņojot ar Pasūtītāju un saņemot tā akceptu, izmantot šos materiālus. Asfaltbetona darba formulu izmaiņas iesniedzamas ne vēlāk kā 14 (četrpadsmit) dienas pirms asfaltbetona maisījuma iestrādāšanas.
12.10. Izpildītājam visi segtie Būvdarbi jānoformē ar aktu, ko paraksta Būvuzraugs un citas spēkā esošajos normatīvajos aktos norādītās personas, pārbaudot izpildīto Būvdarbu kvalitāti, Būvdarbu daudzumus, pielietotos materiālus un to atbilstību apliecinošos dokumentus. Segto Būvdarbu aktiem jāpievieno izpildshēmas, kurās norādīti parametri, pēc kuriem var noteikt Būvdarbu apjomus un Būvdarbu atrašanās vietas (zonas). Veikt nākošos Būvdarbus atļauts tikai pēc segto Būvdarbu aktu parakstīšanas.
12.11. Izpildītājam visi pārējie Būvdarbi, kas nav segtie Būvdarbi, jānoformē ar aktu, ko paraksta Būvuzraugs, pārbaudot izpildīto Būvdarbu kvalitāti, Būvdarbu daudzumus, pielietotos materiālus un to atbilstību apliecinošos dokumentus. Aktiem jāpievieno izpildshēmas, kurās norādīti parametri, pēc kuriem var noteikt Būvdarbu apjomus un Būvdarbu atrašanās vietas (zonas).
12.12. Izpildītājam pirms SIA  “Rīgas ūdens” kanalizācijas lūku, aku lūku, aizbīdņu kapju un hidrantu kapju nomaiņas vai izbūves (nepieciešamības gadījumā) darbu uzsākšanas jānoslēdz līgums ar SIA “Rīgas ūdens”. Izpildītājam ir pienākums pirms SIA “Rīgas ūdens” lūku pārsedzes pieņemšanas pārliecināties par to kvalitāti un atbilstību projektam. Par izpildīto Būvdarbu, tajā skaitā, par pielietoto materiālu kvalitāti Būvdarbu izpildes un to garantijas laikā atbildīgs ir Izpildītājs.
12.13. Izpildītājam ir pienākums iesniegt sabiedrībai ar ierobežotu atbildību “RĪGAS LUKSOFORS” Pasūtītāja Tehnisko specifikāciju 12.5. punktā norādīto informāciju par katru uzstādīto ceļa zīmi.
12.14. Izpildītājam ir pienākums piedalīties Pasūtītāja Līguma ietvaros organizētajās sanāksmēs, kuras tiek rīkotas valsts valodā. Nepieciešamības gadījumā Izpildītājam pašam jānodrošina sanāksmes gaitas tulkojumu latviešu valodā.
12.15. Izpildītājam ir pienākums līgumos ar Apakšuzņēmējiem iekļaut noteikumus izpildīto Būvdarbu pieņemšanai, kas atbilst Ministru kabineta 2022. gada 5. jūlija noteikumu Nr. 419 “Noteikumi par publisko būvdarbu līgumos ietvertajiem noteikumiem un to saturu” 5., 6., 9., 10. un 14.punktā iekļautajam regulējumam, izņemot prasību veikt būves ekspertīzi.
12.16. Izpildītājam ir pienākums nodrošināt laicīgu samaksas veikšanu visiem Līguma izpildē iesaistītajiem Apakšuzņēmējiem par faktiski izpildītajiem un no Pasūtītāja puses apmaksātajiem Būvdarbiem 60 (sešdesmit) dienu laikā pēc veikto Būvdarbu pabeigšanas un Apakšuzņēmēja (ja tāds ticis piesaistīts Būvdarbu izpildē) rēķina saņemšanas par attiecīgo Būvdarbu veikšanu.
12.17. Izpildītājam jāsedz izmaksas, kas saistītas ar sabiedriskā transporta maršruta novirzīšanu pa apvedceļu, t.sk., pārvadātāju izdevumus, kas saistīti ar apbraucamā ceļa izmantošanu, ja Būvuzņēmējs slēdzis Objektu satiksmei (Jāizvērtē).
12.18.  Izpildītājam nepieciešams nodrošināt būvobjektā elektroniskā darba laika uzskaite sistēmas (EDLUS)  lietošanu gan būvobjektā esošajiem darbiniekiem, gan apmeklētājiem, un jānodrošina Pasūtītāja piekļuve pie EDLUS sistēmā reģistrētajiem datiem reāllaikā.

13. [bookmark: _Toc140468115]Piekļuves nodrošināšana 
13.1. Sākot no Būvdarbu sākuma datuma, Pasūtītājam savas kompetences ietvaros ir pienākums nodrošināt Izpildītājam netraucētu piekļuvi Būvdarbu veikšanai nepieciešamajām teritorijām. 
13.2. Piekļuve Būvdarbu veikšanas teritorijai tiek nodrošināta vienīgi ar mērķi, lai Izpildītājs varētu veikt Līgumā minētos Darbus, un Izpildītājam ir tiesības izmantot Būvdarbu veikšanas teritoriju tikai un vienīgi Būvdarbu veikšanai atbilstoši Līguma noteikumiem iepriekš ar Pasūtītāju saskaņotos laikos, ja vien Līgums nenosaka citādi.
13.3. Līgumā noteiktajā kārtībā nodrošinātā piekļuve Būvdarbu veikšanas teritorijai nepiešķir tiesības izmantot šo teritoriju būvmateriālu, būvgružu, u.c., glabāšanai vai tamlīdzīgiem mērķiem.
13.4. Pamatojoties uz Līgumu, Izpildītājam netiek piešķirtas tiesības ierobežot tādu personu tiesības piekļūt Objekta teritorijai, kuras šīs tiesības ieguvušas normatīvajos aktos, ar Pasūtītāju noslēgtajos līgumos noteiktajā kārtībā, vai arī uz Rīgas valstspilsētas pašvaldības vai citu kompetento iestāžu izsniegtas cita veida atļaujas pamata.
13.5. Ja Izpildītājam Būvdarbu realizācijas nolūkā ir nepieciešams piekļūt citām teritorijām, kas atrodas ārpus Būvdarbu veikšanas teritorijas robežām, šāda piekļuve ir saskaņojama ar attiecīgo teritoriju īpašniekiem.  
13.6. Izpildītājam ir pienākums visā Būvdarbu izpildes laikā nodrošināt piekļuvi Objektam piegulošajiem īpašumiem, tajā skaitā, nodrošinot piekļuvi cilvēkiem ar īpašām vajadzībām. 

14. [bookmark: _Toc140468116]Būvdarbu veikšanas uzraudzība
14.1. Būvdarbu veikšanas uzraudzībai Pasūtītājs norīko pārstāvi un nolīgst Būvuzraugu.
14.2. Izpildītājam jāļauj Pasūtītāja pārstāvjiem un Būvuzraugam bez iepriekšējas saskaņošanas apmeklēt Būvdarbu veikšanas teritoriju un visas citas vietas, kur notiek vai notiks Būvdarbi, kas saistīti ar Līguma izpildi. Izpildītājam ir jāizpilda visi Pasūtītāja un tā pārstāvju norādījumi, kas atbilst spēkā esošajiem normatīvajiem aktiem.
14.3. Pasūtītāja un Būvuzrauga veiktās pārbaudes neatbrīvo Izpildītāju no atbildības par veikto Būvdarbu kvalitāti.
14.4. Pasūtītājs nodrošina, ka tā pārstāvji, atrodoties Objektā, ievēro Izpildītāja noteiktos drošības pasākumus.

15. [bookmark: _Toc140468117]Satiksmes ierobežošana un slēgšana 
15.1. Satiksmes ierobežošana Būvdarbu veikšanas laikā notiek Izpildītāja sagatavotajā un normatīvajos aktos noteiktajā kārtībā saskaņotajā Satiksmes organizācijas shēmā noteiktajos laikos un kārtībā vai atbilstoši Pasūtītāja izdotā rīkojuma noteiktajam. Satiksmes organizēšanas tehniskos līdzekļus par saviem līdzekļiem izvieto Izpildītājs. Izpildītājs pēc Līguma noslēgšanas un Līguma izpildes uzsākšanas dienas nodrošina pagaidu drošības barjeru uzstādīšanu un uzturēšanu objektā, ja šādu barjeru uzstādīšana ir paredzēta atbilstoši normatīvo aktu prasībām saskaņotajā satiksmes organizācijas shēmā un būvprojektā.
15.2. Izpildītājam Būvdarbu laikā Objektā jānodrošina gājēju kustība un transportlīdzekļu kustība abos virzienos. Atkāpes pieļaujamas tikai ar Pasūtītāja rakstisku saskaņojumu.
15.3. Izpildītājs atbild par trešo personu dzīvībai, veselībai un īpašumam nodarīto kaitējumu, ja tas nav izpildījis Līguma 15.1. punktā paredzētos pienākumus.
15.4. Pēc saskaņošanas ar Pasūtītāju Izpildītājam ir pienākums informēt sabiedrību, paziņojot masu informācijas līdzekļos, par plānotajiem satiksmes ierobežojumiem Būvdarbu veikšanas teritorijā vismaz 3 (trīs) darbdienas pirms Būvdarbu uzsākšanas, ja paredzēta satiksmes slēgšana – 7 (septiņas) darbdienas pirms attiecīgo Būvdarbu uzsākšanas. 
15.5. Izpildītājam, atbilstoši plānotajām būvdarbu izmaiņām, jāveic iespējamo apbraukšanas ceļu norādīšana, kā arī, nepieciešamības gadījumā un saskaņojot ar Pasūtītāju, jāveic papildu satiksmes organizācijas izmaiņas ārpus Būvdarbu zonas, lai uzlabotu kopējo satiksmes plūsmu vai atvieglotu to kādam no pārvietošanās veidiem, piemēram, papildu sabiedriskā transporta kustības atvieglojumi.


16. [bookmark: _Toc140468119]Būvdarbu nodošana un pieņemšana 
16.1. Nododot un pieņemot Būvdarbus, Pasūtītājs un Izpildītājs vadās pēc spēkā esošajiem normatīvajiem aktiem un Līguma.
16.2. Izpildītājs  1 (vienu) reizi mēnesī līdz kārtējā mēneša 10. (desmitajam) datumam sastāda un iesniedz Pasūtītājam Būvdarbu izpildes aktu par iepriekšējā mēnesī izpildītajiem Būvdarbiem, kurā ir norādīti faktiski paveikto Būvdarbu apjomi un izmaksas. 
16.3. Pasūtītājs 20 (divdesmit) darbdienu laikā pēc Līguma 16.2.punktā norādīto aktu saņemšanas veic tajos norādīto Būvdarbu apjomu un izmaksu pārbaudi, izskata Būvdarbu kvalitātes rādītājus un iesniedz Izpildītājam parakstītu aktu vai arī motivētu pretenziju pieņemt Būvdarbus. Saņemot motivētu pretenziju, Izpildītājam jānovērš atklātie trūkumi. Pēc atklāto trūkumu novēršanas Izpildītājam atkārtoti jāorganizē Būvdarbu nodošana Līgumā noteiktajā kārtībā.
16.4. Ja Pasūtītājs neparaksta kādu no Būvdarbu izpildes aktiem Līguma 16.3. punktā norādītajā termiņā, kā arī neiesniedz Izpildītājam Līguma 16.5. punktā norādīto pretenziju vai ar atbildīgo Būvuzraugu saskaņotu defekta aktu, uzskatāms, ka Pasūtītājs izpildītos Būvdarbus ir pieņēmis Līguma 16.3. punktā norādītā termiņa pēdējā dienā un minētais akts stājās spēkā bez Pasūtītāja paraksta.
16.5. Ja Pasūtītājs nepieņem Būvdarbus, tas iesniedz Izpildītājam rakstveida pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Būvdarbu izpildes aktu, ja nepilnības nav saistītas ar Būvdarbu kvalitāti vai ar atbildīgo Būvuzraugu saskaņotu defekta aktu. Ja Izpildītājs nepiekrīt Pasūtītāja norādītajiem defektiem vai iebildumiem par faktiski izpildīto Būvdarbu apjomiem, Izpildītājam 10 (desmit) darbdienu laikā no defektu akta saņemšanas dienas iesniedz Pasūtītājam atbildīgā būvdarbu vadītāja parakstītus rakstiskus iebildumus par defektu aktā norādītajām nepilnībām.
16.6. Ja Pasūtītājs nepiekrīt atbildīgā būvdarbu vadītāja iebildumiem attiecībā uz defektu aktā iekļautajiem izpildīto Būvdarbu apjomiem vai defektiem būves konstrukcijās, viņam ir pienākums pasūtīt ekspertīzi par veikto Būvdarbu kvalitāti. Šajā gadījumā ekspertīzes uzdevums ir novērtēt faktiski izpildīto Būvdarbu apjomu, atbilstību Būvprojektam, atbilstošo būvizstrādājumu un tiem atbilstošās iestrādes tehnoloģijas piemērošanu.
16.7. Ja ekspertīze neapstiprina Pasūtītāja defektu aktā norādīto vai veikto Būvdarbu neatbilstību spēkā esošo normatīvo aktu prasībām, uzskatāms, ka Pasūtītājs Būvdarbus ir pieņēmis ekspertīzes slēdziena iesniegšanas dienā un Būvdarbu izpildes akta parakstīšana nav nepieciešama.
16.8. Ja Izpildītājs piekrīt defektu aktā Pasūtītāja norādītajām nepilnībām vai ekspertīze apstiprina defektu aktā norādītās nepilnības vai veikto Būvdarbu neatbilstību spēkā esošo normatīvo aktu un Pasūtītāja prasībām, Izpildītājs un Pasūtītājs vienojas par saprātīgu termiņu konstatēto defektu novēršanai, nepieciešamo Būvdarbu apjomu un specifiku, kā arī būvizstrādājumu piegādes termiņus. Ja Puses nevar vienoties, termiņu defektu novēršanai nosaka Būvuzraugs.
16.9. Ekspertīzes izdevumus sedz tās pasūtītājs, taču, ja ekspertīzes rezultātā tiek konstatēta otras Puses vaina, šos izdevumus sedz vainīgā Puse.
16.10. Ekspertīzes slēdziens nav galīgs. Ja Puses nespēj vienoties pēc ekspertīzes slēdziena saņemšanas, strīdi tiek nodoti izskatīšanai tiesā normatīvajos aktos noteiktā kartībā.
16.11. Ja defekti ir konstatēti daļā Būvdarbu, tad Pasūtītājs pieņem tos Būvdarbus, kuru izpildē defekti nav konstatēti. Pēc defektu novēršanas izpildītos Būvdarbus ietver nākamā mēneša Būvdarbu izpildes aktā.
16.12. [bookmark: _Hlk139622582]Darbu izpildes akta parakstīšana neatņem Pasūtītājam tiesības Līguma spēkā esības laikā, kā arī garantijas termiņa laikā izteikt pretenzijas par izpildīto Būvdarbu defektiem, trūkumiem un neatbilstībām, un Izpildītājam ir pienākums novērst defektu aktā norādītos vai garantijas laikā pieteiktos Būvdarbu defektus, trūkumus un neatbilstības par saviem līdzekļiem.
16.13. Izpildītājs nodod Pasūtītājam visus izpildītos Būvdarbus šādā kārtībā:
16.13.1. sagatavo un iesniedz Būvdarbu izpildes aktu;
16.13.2. paziņo Pasūtītājam par objekta gatavību ekspluatācijai, pēc tam, kad BIS ir apstiprinājis apliecinājumu par Objekta gatavību ekspluatācijai.
16.14. Pēc Būvdarbu pabeigšanas Izpildītājs pasūta sertificētam mērniekam Objekta kopējo izpildmērījumu. Pēc tam, kad ir veikta Objekta uzmērīšana, Izpildītājs sastāda un iesniedz Pasūtītājam galīgo aktu, kurā ir norādīti visi faktiski paveiktie Būvdarbi un to izmaksas. Būvdarbu izpildmērījumi jāiesniedz Būvvaldē tā noteiktajā kārtībā.
16.15. Pēc Būvdarbu izpildes akta parakstīšanas Izpildītājs nodod Pasūtītājam izpilddokumentāciju saskaņā ar izpilddokumentācijas saturu (3.pielikums). Par izpilddokumentācijas nodošanas faktu Izpildītājs sastāda aktu, kurā jānorāda izpilddokumentācijas nodošanas datums, saturs, lappušu skaits un to paraksta Izpildītāja un Pasūtītāja pārstāvji.
16.16.  Spēkā esošajiem normatīvajiem aktiem un Līgumam atbilstošas izpilddokumentācijas iesniegšanas beigu termiņš tiek noteikts 90 (deviņdesmit) dienas no Būvdarbu pabeigšanas brīža Objektā. Pasūtītājs 20 (divdesmit) darbdienu laikā pēc izpilddokumentācijas saņemšanas veic Būvdarbu apjomu pārbaudi, izskata Būvdarbu kvalitātes rādītājus. Ja tiek konstatētas neatbilstības, Izpildītājam jānovērš atklātie trūkumi 3 (trīs) darbdienu laikā. 
16.17. Izpildītājs iesniedz Būvvaldē, kā arī citās institūcijās visu nepieciešamo atzīmes izdarīšanai Būvprojektā par Būvdarbu pabeigšanu. 
16.18. [bookmark: _Hlk139622694]Būvdarbu izpildes akta parakstīšana, kā arī Būvvaldes atzīme Būvprojektā par Būvdarbu pabeigšanu, neatbrīvo Izpildītāju no atbildības par saistībām, kas ietvertas Līgumā un spēkā esošajos normatīvajos aktos, tajā skaitā, atbildību par Būvdarbu un materiālu kvalitāti.
16.19. Izpildītājs pēc Objekta pieņemšanas ekspluatācijā iesniedz Pasūtītājam Objekta nodošanas un pieņemšanas aktu, kas noformēts atbilstoši Ministru kabineta 2022. gada 5. jūlija noteikumu Nr. 419 “Noteikumi par publisko būvdarbu līgumos ietvertajiem noteikumiem un to saturu” pielikumam:
16.19.1. aktā norāda akta par Objekta pieņemšanu ekspluatācijā datumu un numuru, atzīmes par Būvdarbu pabeigšanu datumu;
16.19.2. aktam pievieno izpilddokumentāciju, tajā skaitā iebūvēto būvizstrādājumu atbilstību apliecinošo dokumentāciju, segto Būvdarbu aktus. Nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus, kā arī citu Līgumā paredzēto dokumentāciju, ja tā nav iesniegta Pasūtītājam iepriekš vai nav augšupielādēta Būvniecības informācijas sistēmā attiecīgās būvniecības lietā.
16.20. Pasūtītājs Izpildītāja iesniegto Objekta nodošanas un pieņemšanas aktu paraksta 10 (desmit) darbdienu laikā no tā saņemšanas dienas.

17. [bookmark: _Toc140468124][bookmark: _Hlk199105083]Apdrošināšana, garantijas un līguma izpildes nodrošinājums
17.1. Izpildītājam jānodrošina, ka Darbu laikā tam un tā piesaistītajiem Apakšuzņēmējiem ir apdrošināta to civiltiesiskā atbildība par to darbības vai bezdarbības rezultātā nodarīto kaitējumu trešo personu dzīvībai un veselībai un nodarītajiem zaudējumiem trešo personu mantai atbilstoši spēkā esošo normatīvo aktu prasībām.
17.2. Līguma 17.1. punktā minētā civiltiesiskā atbildība jāiesniedz ne vēlāk kā 10 (desmit) dienu laikā pēc attiecīgo Darbu uzsākšanas.
17.3. Visā Darbu laikā Izpildītājs ir pilnībā atbildīgs par tā un tā piesaistīto personu, t.sk. Apakšuzņēmēju, Darbu veikšanā nodarbināto darbinieku dzīvības apdrošināšanu, kā arī apdrošināšanu pret nelaimes gadījumiem.
17.4. Izpildītājam ir ieteicams nodrošināt tam piederošo Darbu veikšanai izmantojamo iekārtu, instrumentu, būvmateriālu un būvlaukuma aprīkojuma apdrošināšanu. Gadījumā, ja šāda apdrošināšana nav veikta un iepriekš minētās iekārtas, instrumenti, būvmateriāli Darbu veikšanas gaitā tiek bojāti vai iznīcināti, Pasūtītājam nav pienākums atlīdzināt Izpildītājam tādējādi radušos zaudējumus un papildus izmaksas, neatkarīgi no bojājumu vai iznīcināšanas cēloņa.
17.5. Izpildītājs Līguma 3.4.1.1. un/vai 3.4.3.1. punktā paredzētā avansa saņemšanai iesniedz Pasūtītājam apdrošināšanas kompānijas, kas Latvijas Republikas spēkā esošajos normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, Pasūtītāja akceptētu apdrošināšanas polisi par visu avansa maksājuma summu (avansa maksājuma garantiju) vai iesniedz Pasūtītājam Latvijas Republikā vai citā Eiropas Savienības vai Eiropas Ekonomiskās zonas dalībvalstī, vai Pasaules Tirdzniecības organizācijas dalībvalstī reģistrētas bankas, kas Latvijas Republikas normatīvajos aktos noteiktajā kārtībā ir uzsākusi pakalpojumu sniegšanu Latvijas Republikas teritorijā, beznosacījumu neatsaucamu pirmā pieprasījuma ekspromisorisku, Pasūtītāja akceptētu avansa maksājuma garantiju. 
Minimālais avansa maksājuma garantijas spēkā esamības termiņš: 
· Projektēšanas darbiem ir 12 mēneši(Projektēšanas darbu izpildes termiņš);
· Būvdarbiem ir  23 mēneši (Būvdarbu izpildes termiņš).
17.6. Ja Līgumā noteiktais Darbu termiņš ir viens gads vai vairāk, Izpildītājam ir tiesības vienu reizi pusgadā ierosināt avansa nodrošinājuma samazināšanu par Līguma 3.4.3.2. punkta kārtībā dzēsto avansa summu. Pasūtītājam ir pienākums saskaņot Izpildītāja ierosināto avansa nodrošinājuma samazinājumu. Pasūtītājs var paredzēt arī biežāku avansa nodrošinājuma samazināšanu.
17.7. Būvdarbu garantijas termiņa apdrošināšana:
17.7.1. Pēc Būvdarbu pabeigšanas akta parakstīšanas vai arī gadījumā, ja Līgums jebkādu iemeslu dēļ tiek izbeigts pirms Objekta pabeigšanas, Izpildītājs iesniedz Pasūtītājam bankas garantiju vai apdrošināšanas sabiedrības polisi 5 % (pieci procenti) apmērā no kopējās izpildīto Būvdarbu maksājuma summas garantijas laikā radušos defektu un nepilnību novēršanai. Bankas garantijā vai apdrošināšanas sabiedrības polisē ir jābūt iekļautam nosacījumam par defektu vai nepilnību novēršanai nepieciešamās naudas summas (ne lielākas kā 5 % (pieci procenti) apmērā no kopējās izpildīto Būvdarbu maksājuma summas) izmaksāšanu Pasūtītājam gadījumā, kad objektā garantijas termiņa laikā konstatēti defekti vai nepilnības, kuras radušās Izpildītāja un/vai viņa Apakšuzņēmēja vainas dēļ. Bankas garantijā vai apdrošināšanas sabiedrības polisē nedrīkst būt iekļauti Pasūtītāja tiesības saņemt minēto naudas summu ierobežojoši nosacījumi – jāpastāv beznosacījumu kārtībai (beznosacījumu neatsaucama pirmā prasījuma ekspromisoriska garantija);
17.7.2. Garantija vai polise jāiesniedz laika posmam uz 7 (septiņi) gadiem no Būvdarbu pabeigšanas akta parakstīšanas vai no Līguma izbeigšanas dienas atkarībā no tā, kas iestājas pirmais.
17.8. [bookmark: _Hlk160609059][bookmark: _Hlk29823497]Izpildītājs dod 7 (septiņi) gadu garantiju izpildītajiem Būvdarbiem un dod 2 (divi) gadu garantiju uzklātajam ceļa horizontālajam apzīmējumam un apņemas par saviem līdzekļiem novērst jebkurus defektus vai nepilnības šajā punktā norādītā garantijas termiņa laikā, ja defekti vai nepilnības radušās Izpildītāja un/vai viņa Apakšuzņēmēja vainas dēļ. Garantija stājas spēkā no būvdarbu pabeigšanas akta parakstīšanas. Gadījumā, ja pēc Pasūtītāja pieprasījuma Izpildītāja garantijas laikā vienu un to pašu defektu ir novērsis vairāk kā divas reizes, šajā punktā minētais 7 vai 2 gadu garantijas termiņš attiecībā uz Būvdarbu daļu, kurai Izpildītājs vairāk kā divas reizes novērsis defektus, automātiski tiek pagarināts vēl uz tādu pašu termiņu, kā sākotnējais garantijas termiņš (uz 7 vai 2 gadiem), skaitot no brīža, kad Pasūtītājs trešo reizi konstatējis defektu.
17.9. Garantijas saistību nodrošinājums tiek samazināts garantijas termiņa trešā gada pirmajā mēnesī uz atlikušo tā daļu, nosakot to līdz 2% (diviem procentiem) no Līgumcenas, ja garantijas termiņa pirmajos gados nav konstatēti būvdarbu defekti vai Izpildītājs un Pasūtītājs ir vienojušies par paveikto būvdarbu defektu novēršanas termiņu.
17.10. Izpildītājam pēc Pasūtītāja pieprasījuma jebkurā laikā jāsniedz visa Pasūtītāja pieprasītā informācija par tā uzturētajām apdrošināšanām, veiktajām apdrošināšanas iemaksām, u.tml.
17.11. Līguma izpildes nodrošinājums 5 % (pieci procenti) apmērā no Līguma 3.1. apakšpunktā noteiktās līgumcenas jāiesniedz noslēdzot Līgumu, un tas iesniedzams bankas garantijas (Līguma 11. pielikums) vai galvojuma apdrošināšanas līguma (apdrošināšanas polises) (Līguma 12. pielikums) (turpmāk – bankas garantija/apdrošinātāja galvojums) veidā, kas ir kredītiestādes vai apdrošināšanas sabiedrības neatsaucama apņemšanās pēc Pasūtītāja kā bankas garantijas/apdrošinātāja galvojuma saņēmēja pirmā beznosacījumu pieprasījuma maksāt Pasūtītājam naudas summu, kas nepārsniedz bankas garantijā/apdrošinātāja galvojumā noteikto summu, ja Izpildītājs neizpilda savas saistības, kas noteiktas Līgumā un par kurām izdota bankas garantija/apdrošinātāja galvojums. 
17.12. Bankas garantija/apdrošinātāja galvojumam ir jābūt spēkā arī gadījumā, ja Izpildītājam ir pasludināta maksātnespēja vai Izpildītājs ir likvidēts.
17.13. Piegādātājs iesniedz Pasūtītājam bankas garantijas/apdrošinātāja galvojuma oriģinālu. 
17.13.1. Apdrošināšanas prēmijai jābūt samaksātai par visu polisē noteikto apdrošināšanas summu uz apdrošinātāja galvojuma iesniegšanas brīdi, iesniedzot Pasūtītājam samaksu apliecinošu dokumentu.
17.13.2. Līgumā noteiktās bankas garantijas/apdrošinātāja galvojumi, kā arī to grozījumi, pirms parakstīšanas ir rakstiski jāsaskaņo ar Pasūtītāju.
17.13.3. Ja Līguma izpildes termiņš pārsniedz bankas garantijā/apdrošinātāja galvojumā norādīto termiņu, Piegādātājs ne vēlāk kā 10 (desmit) darba dienas pirms sākotnējā bankas garantijas/apdrošinātāja galvojuma termiņa beigām iesniedz Pasūtītājam dokumentu, kas apliecina bankas garantijas/apdrošinātāja galvojuma termiņa pagarināšanu.

18. [bookmark: _Toc140468125][bookmark: _Hlk139624664]Apakšuzņēmēju, speciālistu un darbinieku piesaistīšana/nomaiņa
18.1. Līguma izpildē iesaistītais Piedāvājumā norādītais personāls:
· Būvprojekta vadītājs (projektēšanas projekta vadītājs) – [..];
· Būvprojekta daļas vadītājs (projektēšanas projekta daļas vadītājs) – [..];
· [bookmark: _Hlk199234074][bookmark: _Hlk199234140]Atbildīgais būvdarbu vadītājs (būvobjekta vadītājs) – [..];
· Būvdarbu daļas vadītājs (būvobjekta vanšu daļas vadītājs) – [..];
· [bookmark: _Hlk199234095]Būvdarbu daļas vadītājs (būvobjekta ceļu daļas vadītājs) – [..]. 
18.2. Ne vēlāk kā uzsākot Līguma izpildi Izpildītājs iesniedz Pasūtītājam Darbu veikšanā iesaistīto Apakšuzņēmēju (ja tādus plānots iesaistīt) sarakstu, kurā norāda Apakšuzņēmēja nosaukumu, kontaktinformāciju un to pārstāvēt tiesīgo personu. Sarakstā norāda arī Apakšuzņēmēju apakšuzņēmējus. Līguma izpildes laikā Būvuzņēmējs paziņo Pasūtītājam par jebkurām izmaiņām Apakšuzņēmēju sarakstā, kā arī papildina sarakstu ar informāciju par Apakšuzņēmēju, kas tiek vēlāk iesaistīts Darbu veikšanā. Informāciju par izmaiņām Apakšuzņēmēju sarakstā vai par jauna Apakšuzņēmēja piesaistīšanu Būvuzņēmējs iesniedz Pasūtītājam, rakstveidā nosūtot to uz Pasūtītāja juridisko adresi vai uz Līguma 26.1.punktā norādītā Pasūtītāja pārstāvja e-pasta adresi 2 (divu) darbdienu laikā no attiecīgu izmaiņu iestāšanās.
18.3. Izpildītāja Piedāvājumā norādīto personālu un Apakšuzņēmējus pēc Līguma noslēgšanas drīkst nomainīt tikai ar Pasūtītāja rakstveida piekrišanu. Pasūtītājs nepiekrīt personāla un Apakšuzņēmēju nomaiņai, ja pastāv kāds no šādiem nosacījumiem:
18.3.1. piedāvātais personāls neatbilst Konkursa nolikumā noteiktajām prasībām, kas attiecas uz personālu vai tam nav vismaz tādas pašas kvalifikācijas un pieredzes kā personālām, kas tika vērtēts;
18.3.2. piedāvātais Apakšuzņēmējs neatbilst Konkursa nolikumā izvirzītajam prasībām, kas attiecas uz Apakšuzņēmējiem;
18.3.3. tiek nomainīts Apakšuzņēmējs, uz kura spējām Konkursā Izpildītājs balstījies, lai apliecinātu savas kvalifikācijas atbilstību Konkursa nolikumā noteiktajām prasībām, un piedāvātajam Apakšuzņēmējam nav vismaz tādas pašas kvalifikācija, uz kādu Konkursā Izpildītājs atsaucies, apliecinot savu atbilstību Konkursa nolikumā noteiktajām prasībām, vai tas atbilst Konkursa nolikuma 6.punktā minētajiem izslēgšanas nosacījumiem;
18.3.4. [bookmark: _Hlk137198580]piedāvātais Apakšuzņēmējs, kura veicamo darbu vai sniedzamo pakalpojumu vērtība ir vismaz 10 000,00 EUR (desmit tūkstoši euro un 00 centi) no Līguma summas, atbilst Publisko iepirkumu likuma 42.panta otrās daļas izslēgšanas nosacījumiem;
18.3.5. Apakšuzņēmēja maiņas rezultātā tiktu izdarīti tādi grozījumi Izpildītāja Piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
18.4. Izpildītājs drīkst veikt jauna Apakšuzņēmēja, kura veicamo darbu vai sniedzamo pakalpojumu vērtība ir vismaz 10 000,00 EUR (desmit tūkstoši euro un 00 centi) no Līguma summas, iesaistīšanu Līguma izpildē, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu Apakšuzņēmēja iesaistīšanai Līguma izpildē. Pasūtītājs nepiekrīt jauna Apakšuzņēmēja iesaistīšanai Līguma izpildē, ja pastāv kāds no šādiem nosacījumiem:
18.4.1. uz piedāvāto Apakšuzņēmēju attiecas Konkursa nolikuma 6. punktā minētie izslēgšanas nosacījumi, izņemot Publisko iepirkumu likuma 42. panta pirmās daļas 1. punktā minēto izslēgšanas nosacījumu;
18.4.2. gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.
18.5. Pasūtītājs pieņem lēmumu atļaut vai atteikt Izpildītāja personāla vai Apakšuzņēmēja nomaiņu vai jauna Apakšuzņēmēja iesaistīšanu Līguma izpildē Līguma 18.3. un 18.4. punktā minētajos gadījumos 5 (piecu) darbdienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 18.3. un 18.4. punktu. 
18.6. Gadījumā, ja Līguma izpildes gaitā notiek Līguma 18.3. punktā norādītā personāla nomaiņa, grozījumi Līgumā nav veicami, pieņemot, ka attiecīgais speciālists ir nomainīts ar brīdi, kad Pasūtītājs atbilstoši Līguma 18.5. punktam akceptējis speciālista nomaiņu.
18.7. Pasūtītājam ir tiesības prasīt nomainīt ikvienu Līguma izpildē iesaistīto personu, pamatojot to ar kādu no šādiem iemesliem:
18.7.1. atkārtota pavirša savu pienākumu nepildīšana;
18.7.2. nekompetence vai nolaidība;
18.7.3. Līgumā noteikto saistību vai pienākumu nepildīšana;
18.7.4. atkārtota tādu darbību veikšana, kas kaitē drošībai, veselībai vai vides aizsardzībai.
18.8. Gadījumā, ja attiecībā uz Darbu daļas, kas saistīta ar inženierkomunikāciju rekonstrukciju (pārvietošanu), izpildi, inženierkomunikāciju īpašnieks izvirza prasības par inženierkomunikāciju īpašnieka izvēlēta būvuzņēmēja piesaisti, Izpildītājs nodrošina šī būvuzņēmēja piesaistīšanu, slēdzot attiecīgu līgumu ar inženierkomunikāciju īpašnieku vai/un tā izvēlētu būvuzņēmēju, kā arī savstarpēji sadarbojoties Darbu organizēšanā būvlaukuma teritorijā. Ja Izpildītāja vai tā izvēlētā Apakšuzņēmēja kvalifikācija ir atbilstoša inženierkomunikāciju īpašnieka izvirzītajām prasībām, Izpildītājs vai tā izvēlētais Apakšuzņēmējs ir tiesīgi piedalīties inženierkomunikāciju īpašnieka organizētajā iepirkumu procedūrā, kurā tiek izvēlēts inženierkomunikāciju rekonstrukcijas (pārvietošanas) darbu izpildītājs. 

19. Līguma izbeigšana un pirmstermiņa izbeigšana
19.1. Līgums var tikt izbeigts vai izbeigts pirms termiņa tikai Līgumā noteiktajā kārtībā vai Pusēm savstarpēji rakstveidā vienojoties.
19.2. Līgums uzskatāms par izbeigtu, kad Līgumā noteiktās saistības ir izpildītas Līgumā noteiktajā kārtībā.
19.3. Izpildītājam ir tiesības vienpusēji izbeigt Līgumu šādos gadījumos: 
19.3.1. ja Pasūtītājs neveic maksājumus par atbilstoši Līgumam veiktajiem Darbiem, un šī iemesla dēļ uzkrātais līgumsods sasniedz 10 % (desmit procenti) no attiecīgās Līguma daļas summas;
19.3.2. ja Izpildītājs vairāk kā 36 (trīsdesmit seši) mēnešu laikā no Līguma noslēgšanas dienas nav saņēmis paziņojumu no Pasūtītāja par finansējuma Būvdarbu izpildei pieejamību.
19.4. Pasūtītājam ir tiesības vienpusēji izbeigt Līgumu šādos gadījumos:
19.4.1. Izpildītājs būtiski neievēro Līguma noteikumus – vairāk kā 2 (divas) nedēļas neveic Darbus, nepilda jebkuras no savām saistībām, pielieto neatbilstošas kvalitātes materiālus vai atsakās aizstāt bojātus materiālus, nenodrošina Līgumā paredzēto Darbu izpildes kvalitāti; 
19.4.2. Darbu veikšana Izpildītāja vainas dēļ ir aizkavēta tik tālu, ka kļuvis skaidrs, ka Darbu pabeigšana Līgumā noteiktajos termiņos nav iespējama. Nepieciešamības gadījumā Pasūtītājs ir tiesīgs pieaicināt ekspertu atzinuma sniegšanai; 
19.4.3. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma; 
19.4.4. ja tiek konstatēts, ka Pasūtītājam nav pieejams, pārtraukts vai samazināts finansējums Darbu uzsākšanai vai turpināšanai;
19.4.5. par Līguma noteikumu pārkāpumiem Izpildītājam piemēroto līgumsodu skaits ir pieci un vairāk vai piemēroto līgumsodu kopsumma ir 5 000,00 EUR (pieci tūkstoši euro un 00 centi) un vairāk;
19.4.6. Publisko iepirkumu likuma 64. panta pirmajā daļā noteiktajos gadījumos;
19.4.7. ja tiek konstatēts, ka saskaņā ar Starptautisko un Latvijas Republikas nacionālo sankciju likuma 11.1 pantā noteikto Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
19.4.8. ja atkārtoti (vairāk kā 1 (vienu) reizi) tiek konstatēts, ka Izpildītājs nenodrošina Objekta uzturēšanu atbilstoši Līguma un normatīvo aktu prasībām, tādējādi apdraudot satiksmes drošību un par to sastādīts akts;
19.4.9. Izpildītājs, vai tā biedrs, ja Izpildītājs ir piegādātāju apvienība vai pilnsabiedrība, ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontāla karteļa vienošanās;
19.4.10. ja tiek konstatēts, ka Izpildītājs nav sagatavojis neatkarīgu piedāvājumu un iesniedzis par to apliecinājumu saskaņā ar Konkursa nolikuma prasībām. 
19.5. Ja Līguma izpildes gaitā noskaidrojas, ka Pasūtītājam nav pieejams, pārtraukts vai ir samazināts finansējums Darbu uzsākšanai vai turpināšanai, Pasūtītājam jāaptur Līguma izpilde, par to rakstveidā brīdinot Izpildītāju. Šajā gadījumā Pušu pienākums ir 10 (desmit) darbdienu laikā izskatīt jautājumu par Līguma izpildes turpināšanas lietderību un nosacījumiem. Pasūtītājs apmaksā to Darbu apjomu, kas paveikts un ir Pasūtītāja pieņemts līdz Līguma apturēšanas brīdim, par ko Puses savstarpēji rakstveidā vienojas.
19.6. Gadījumā, ja kāda no Pusēm konstatē, ka ir iestājies kāds no pamatiem Līguma pirmstermiņa izbeigšanai, tā nekavējoties nosūta rakstisku paziņojumu otrai Pusei, norādot Līguma pirmstermiņa izbeigšanas iemeslus un Līguma izbeigšanas kārtību un laiku.
19.7. Pēc Līguma 19.6. punktā norādītā paziņojuma saņemšanas (kas uzskatāms par saņemtu otrajā darba dienā pēc tā nosūtīšanas ar elektroniskā pasta starpniecību) Izpildītājs nodod Pasūtītājam visu ar Darbu izpildi saistīto dokumentāciju un informāciju, ko tam pieprasa Pasūtītājs, gan papīra formā, gan elektroniskā veidā.
19.8. Pēc Līguma pirmstermiņa izbeigšanas, Izpildītājam ir pienākums atbrīvot Objektu no savām iekārtām, tehnikas, u.tml. Pasūtītāja norādītajos termiņos.
19.9. Pasūtītājs neatlīdzina Izpildītājam nekādus zaudējumus, kas saistīti ar Līguma pirmstermiņa izbeigšanu.
19.10. Ja Līgums tiek izbeigts pēc Pasūtītāja iniciatīvas Izpildītāja vainas dēļ vai ja Izpildītājs izbeidz Līgumu ar Pasūtītāju (izņemot Līguma 19.3. punktā un 24.5. punktā paredzēto gadījumu), Pasūtītājs samaksā Izpildītājam par faktiski kvalitatīvi veiktajiem Darbiem, kas nodoti Līgumā noteiktajā kārtībā, ieturot saskaņā ar Līgumu aprēķinātos līgumsodus un Izpildītāja radītos zaudējumus. 
19.11. Ja Līgums tiek izbeigts Pasūtītāja vainas dēļ, Pasūtītājam ir pienākums norēķināties ar Izpildītāju par izpildītajiem un Līgumā noteiktajā kārtībā pieņemtajiem Darbiem pilnā apmērā, ieturot no atlīdzības saskaņā ar Līgumu aprēķinātos līgumsodus un Izpildītājam radītos zaudējumus.
19.12. Pasūtītājs Līguma 19.10. un 19.11. punktā norādītajos gadījumos veic galējo norēķinu par faktiski izpildītajiem un Pasūtītāja pieņemtajiem Darbiem 10 (desmit) darbdienu laikā no dienas, kad Puses ir parakstījušas aktu par faktiski izpildītajiem Darbiem, ja Izpildītājs ir iesniedzis rēķinu Pasūtītājam. Rēķinam pievieno garantijas saistību nodrošinājumu par faktiski izpildītiem un Pasūtītāja pieņemtajiem Darbiem.
19.13. Ja Līguma izbeigšanas rezultātā tiek pārtraukti Darbi un ir nepieciešams veikt Objekta konservācijas darbus, to izmaksas sedz tā Puse, kura vainojama Līguma izbeigšanā. Ja Līgums tiek izbeigts nepārvaramas varas apstākļu iestāšanās dēļ, ar Objekta konservācijas darbiem saistītās izmaksas sedz abas Puses līdzīgās daļās. Ja Līgums tiek izbeigts, Pusēm vienojoties, Objekta konservācijas darbu izmaksas tiek segtas pēc Pušu vienošanās.
19.14. Ja saskaņā ar Līguma nosacījumiem, Līgums tiek izbeigts pirms termiņa, uz izpildīto Darbu daļu attiecas Līgumā noteiktie garantijas termiņi un Izpildītājam ir pienākums iesniegt bankas garantiju vai apdrošināšanas sabiedrības polisi Līguma 17. nodaļā paredzētajā kārtībā.
19.15. [bookmark: _Hlk137201363]Ja Pušu starpā līdz Līguma izbeigšanas dienai pastāv strīds par faktiski izpildītajiem Darbiem, attiecīgajā aktā tiek iekļauti tikai tie faktiski izpildītie Darbi, par kuriem Pusēm nav domstarpību. Pušu strīdu risina atbilstoši Ministru kabineta 2022. gada 5. jūlija noteikumu Nr. 419 “Noteikumi par publisko būvdarbu līgumos ietvertajiem noteikumiem un to saturu” 10., 11., 13.  14.punktā iekļautajam regulējumam.
19.16. Ja Līgumu Izpildītāja līgumsaistību pārkāpumu dēļ izbeidz pirms termiņa, garantijas saistību nodrošinājums paliek Pasūtītāja rīcībā faktiski izpildīto Darbu garantijas nodrošināšanai un garantijas laika ieturējums netiek izmaksāts Izpildītājam. Garantijas laika ieturējums pirmajos 2 (divos) gados nedrīkst pārsniegt 5% (pieci procenti) no faktiski izpildīto Darbu vērtības un 2% (divi procenti) no faktiski izpildīto Darbu vērtības pārējos minimālā garantijas termiņa gados. Neizmantotais nodrošinājums tiek atmaksāts Ministru kabineta 2022. gada 5. jūlija noteikumu Nr. 419 “Noteikumi par publisko būvdarbu līgumos ietvertajiem noteikumiem un to saturu” 24. punktā minētajā kārtībā.

20. [bookmark: _Toc140468128]Pušu atbildība
20.1. Pušu saistības pret otru Pusi vai trešajām personām ietver atbildību par visiem tiešajiem un netiešajiem zaudējumiem, kas nodarīti otrai Pusei vai trešajām personām. Zaudējumu atlīdzināšanas fakts neatbrīvo Puses no pārējo ar Līgumu uzņemto saistību izpildes pienākuma. 
20.2. Neatkarīgi no citiem Līguma noteikumiem Izpildītājs atbild par tādiem trešo personu prasījumiem attiecībā uz tām nodarītiem kaitējumiem, kas tām radušies Darbu veikšanas laikā Izpildītāja darbības vai bezdarbības rezultātā.
20.3. Izpildītājs ir atbildīgs par jebkura Apakšuzņēmēja, viņa pārstāvja, nodarbināto darbinieku un jebkuru citu Darbu izpildē iesaistīto trešo personu rīcību (arī bezdarbību), it kā tā būtu Izpildītāja rīcība (bezdarbība). Būvuzņēmējam ir pienākums atlīdzināt visus zaudējumus, kā arī maksāt Līgumā paredzētos līgumsodus, kas radušies un ko ir pamats pieprasīt Izpildītāja piesaistīto Apakšuzņēmēju un tā nodarbināto vai citādi būvniecībā piesaistīto personu rīcības (arī bezdarbības) rezultātā.
20.4. Puses vienojas, ka Pasūtītājam ir tiesības bez atsevišķa saskaņojuma ar Izpildītāju ieturēt no Izpildītājam izmaksājamās atlīdzības naudas summas, kas atbilst Izpildītāja un/vai viņa Apakšuzņēmēju, tā nodarbināto un citādi piesaistīto personu vainojamas rīcības (arī bezdarbības) rezultātā Pasūtītājam radīto zaudējumu summai vai kas atbilst Pasūtītāja pamatoti Izpildītājam aprēķināto līgumsodu summai. 
20.5. Gadījumā, ja Izpildītājs ir pilnsabiedrība vai piegādātāju apvienība, kura nodibināta Līguma izpildei, pilnsabiedrības biedri vai piegādātāju apvienības dalībnieki nav tiesīgi izstāties no pilnsabiedrības/piegādātāju apvienības vai mainīt dibināšanas (sabiedrības) līgumā noteikto katra biedra/dalībnieka izpildāmo Darbu apjomu bez iepriekšējas rakstiskas saskaņošanas ar Pasūtītāju.
20.6. [bookmark: _Hlk29297804][bookmark: _Hlk29297591]Pēc Pasūtītāja pieprasījuma Izpildītājs iesniedz paredzamās naudas plūsmas plānu (sadalījums pa mēnešiem) veicamajiem Darbiem. Līguma izpildes laikā pēc Pasūtītāja pieprasījuma Izpildītājs iesniedz aktualizētu paredzamās naudas plūsmas plānu. 
20.7. [bookmark: _Hlk91002969]Izpildītājs, parakstot Līgumu, apliecina, ka gadījumā, kad ar spēkā stājušos tiesas spriedumu tiek konstatēts, ka Izpildītājs nav sagatavojis neatkarīgu piedāvājumu un iesniedzis par to apliecinājumu saskaņā ar Konkursa nolikuma prasībām, sedz Rīgas valstspilsētas pašvaldības zaudējumus, kas būs radušies iepriekš minētā iemesla dēļ pēc Līguma izpildes vai Līguma pirmstermiņa izbeigšanas gadījumā, kā arī atmaksā Pasūtītājam 10% (desmit procentus) no samaksātās Līguma summas.
20.8. Izpildītājam ir pienākums nekavējoties, bet ne vēlāk kā 3 (trīs) dienu laikā rakstiski informēt Pasūtītāju gadījumā, ja tiesā tiek ierosināts Izpildītāja, tajā skaitā, Izpildītāja biedram, ja Izpildītājs ir piegādātāju apvienība vai Pilnsabiedrība, maksātnespējas vai tiesiskās aizsardzības process, vai Izpildītāja saimnieciskā darbība tiek apturēta, vai ir uzsākts likvidācijas process.

21. [bookmark: _Toc140468129]Līgumsodi
21.1. [bookmark: _Hlk169265811]Pasūtītājs piemēro līgumsodu šādos gadījumos un apmēros:
par Līgumā paredzēto Darbu[footnoteRef:10] uzsākšanas termiņa neievērošanu – 0,2 % (nulle komats divi procenti) no attiecīgās Līguma daļas summas par katru nokavēto dienu, bet ne vairāk kā 10 % (desmit procenti) no attiecīgās Līguma daļas summas. Līgumsoda samaksa neatbrīvo Izpildītāju no atbildības par Darbu pabeigšanu; [10:  Attiecās uz Darbu atsevišķi – Projektēšanas, Autoruzraudzības darbiem un Būvdarbiem.] 

21.1.1. par Līgumā paredzēto Darbu10 pabeigšanas termiņa neievērošanu – 0,2 % (nulle komats divi procenti) no attiecīgās Līguma daļas summas par katru nokavēto dienu, bet ne vairāk kā 10 % no attiecīgās Līguma daļas summas. Līgumsoda samaksa neatbrīvo Izpildītāju no atbildības par Darbu pabeigšanu;
21.1.2. par nepieciešamo dokumentu atzīmes izdarīšanai Būvprojektā par būvdarbu uzsākšanas nosacījumu izpildi neiesniegšanu Būvvaldē Līguma 11.3. punktā norādītajā termiņā – 0,1 % (nulle komats viens procents) no attiecīgās Līguma daļas summas par katru nokavēto dienu, bet ne vairāk kā 10 % (desmit procenti) no attiecīgās Līguma daļas summas;
21.1.3. Ja Izpildītājs Līguma 7.2.4. punktā norādītajā termiņā neiesniedz Pasūtītājam atskaiti un 7.2.5. punktā norādītajā termiņā nesniedz Pasūtītājam atbildes uz tā uzdotajiem jautājumiem par izstrādāto Projektu, tad Pasūtītājs piemēro un Izpildītājam jāmaksā Pasūtītājam līgumsods 150,00 EUR (viens simts piecdesmit euro un 00 centi) apmērā par katru gadījumu.
21.1.4. Ja Izpildītājs neierodas uz Pasūtītāja organizētajām sanāksmēm, Izpildītājam jāmaksā Pasūtītājam līgumsods 100,00 EUR (viens simts euro un  centi) apmērā par katru gadījumu.
21.1.5. par izpilddokumentācijas iesniegšanas Objekta nodošanai ekspluatācijā termiņa neievērošanu Būvuzņēmēja vainas dēļ – 0,2 % (nulle komats divi procenti) no Līguma summas par katru nokavēto dienu, bet ne vairāk kā 10 % (desmit procenti) no Līguma summas. Līgumsoda samaksa neatbrīvo Izpildītāju no pienākuma par izpilddokumentācijas iesniegšanu saskaņā ar Līgumā paredzēto kārtību, kā arī no atbildības par objekta nodošanu ekspluatācijā;
21.1.6. par citu Līguma 21.1.1., 21.1.2., 21.1.3. un 21.1.4. punktā neminēto, bet Līgumā atrunāto termiņu neievērošanu – 0,1% (nulle komats viens procents) no Līguma summas par katru nokavēto dienu, bet ne vairāk kā 10% no Līguma summas;
21.1.7. par Projektēšanas uzdevumā norādīto nodevumu (1.nodevums; gala nodevums) termiņu neievērošanu 0,5% (nulle komats pieci procenti) no attiecīgās Līguma daļas summas par katru nokavēto dienu, bet ne vairāk kā 10% (desmit procenti) no Līguma daļas summas;
21.1.8. ja nepamatoti nenotiek Darbi10 ilgāk par 2 (divas) dienām – 1000,00 EUR (viens tūkstotis euro un 00 centi) par katru konstatēto gadījumu;
21.1.9. [bookmark: _Hlk137203597]par Līguma 12.5., 12.6., 12.7., 12.8. un 12.13. punktā noteikto prasību neievērošanu – 500,00 EUR (pieci simti euro un 00 centi) par katru konstatēto gadījumu;
21.1.10. par Līguma 18.2., 18.3. un 18.4. punktā norādītā personāla vai Apakšuzņēmēja nomaiņas vai piesaistes kārtības neievērošanu – 300,00 EUR (trīs simti euro un 00 centi) par katru konstatēto gadījumu;
21.1.11. par satiksmes organizācijai (tajā skaitā, saskaņotās Satiksmes organizācijas shēmas neievērošana, piekļuves nenodrošināšana īpašumiem u.c.), darba drošībai izvirzīto prasību vai citu Līguma nosacījumu nepildīšanu – 500 EUR (pieci simti euro un 00 centi) par katru konstatēto gadījumu;
21.1.12. par satiksmes organizācijas tehnisko līdzekļu objektā neuzturēšanu atbilstošā kārtībā – 500 EUR (pieci simti euro un 00 centi) par katru konstatēto gadījumu;    
21.1.13. par spēkā esošajos normatīvajos aktos noteikto Darbu veikšanas dokumentu neatrašanos Darbu veikšanas vietā – 200 EUR (divi simti euro un 00 centi) par katru konstatēto gadījumu;
21.1.14.  par atkārtoti konstatētajiem Līguma 21.1.7.–21.1.12. punktā paredzētajiem pārkāpumiem Pasūtītājs aprēķina Izpildītājam līgumsodu dubultā apmērā;
21.1.15. visos Tehniskajās specifikācijās norādīto prasību neievērošanas gadījumos un citu Līguma vai spēkā esošo normatīvo aktu pārkāpumu gadījumos, kas uzskaitīti Līguma 1. pielikumā “Līgumsodu un cenu pazeminājuma piemērošana” – šajā pielikumā norādītajā apmērā. 
21.2. Pēc Izpildītāja pieprasījuma Pasūtītājs maksā līgumsodu par Izpildītājam pienākošos maksājumu neveikšanu Līgumā noteiktajā kārtībā – 0,1 % (nulle komats viens procents) no savlaicīgi neveiktā maksājuma par katru kavējuma dienu, bet ne vairāk kā 10 % (desmit procenti) no laikus neapmaksātas summas.
21.3. Ja Pasūtītājs izbeidz Līgumu Izpildītāja vainas dēļ, Pasūtītājs piemēro Izpildītājam līgumsodu 10 % (desmit procenti) apmērā no Līguma summas. 
21.4. Ja Izpildītājs izbeidz Līgumu ar Pasūtītāju izņemot 19.3 un 24.5. punktā paredzēto gadījumu, tad Pasūtītājs piemēro Izpildītājam līgumsodu 10 % (desmit procenti) apmērā no Līguma summas. 
21.5. Ja Pasūtītājs izbeidz Līgumu gadījumā, kad ar spēkā stājušos tiesas spriedumu tiek konstatēts, ka Izpildītājs nav sagatavojis neatkarīgu piedāvājumu un iesniedzis par to apliecinājumu saskaņā ar Konkursa nolikuma prasībām, Pasūtītājs piemēro līgumsodu 10 % (desmit procenti) apmērā no Līguma summas.

22. [bookmark: _Toc140468130]Strīdu risināšana
22.1. Jebkuras pretenzijas Darbu veikšanas laikā tiek izteiktas, iesniedzot otrai Pusei rakstisku paziņojumu, kas tiek izskatīts Līgumā noteiktajā kārtībā.
22.2. Pretrunas tiek risinātas, Pusēm vienojoties. 
22.3. Gadījumā, ja Puses nespēj vienoties tādos jautājumos, kas saistīti ar izpildīto vai pieņemto Darbu un Izpildītāja darbības kvalitāti un atbilstību spēkā esošajiem normatīvajiem aktiem, Līgumam un tā pielikumiem, jautājuma izvērtēšanai tiek pieaicināts neatkarīgs eksperts.

23. Fizisko personu datu apstrāde
23.1. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā, ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
23.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
23.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu.
23.4. Neskatoties uz iepriekšējā punktā minēto, Būvuzņēmējs piekrīt, ka Pasūtītājs nodod no Būvuzņēmēja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un Līguma izpildes nodrošināšanai.
23.5. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja  izbeidzas nepieciešamība tos apstrādāt Līguma izpildes nodrošināšanai.

24. [bookmark: _Toc140468131]Nepārvarama vara
24.1. Puses nav atbildīgas par savu saistību izpildi, ne arī par saistību neizpildes vai nepienācīgas izpildes rezultātā otrai Pusei radītiem zaudējumiem, ja tas noticis nepārvaramas varas apstākļu rezultātā, kurus Puses nevarēja ne paredzēt, ne novērst. 
24.2. Nepārvaramas varas apstākļu iestāšanās gadījumā saistību izpildes termiņš tiek atlikts attiecīgi tik ilgi, kamēr šie apstākļi beidzas. Šis noteikums ir attiecināms tikai uz tām saistībām (veicamajiem darbiem, sniedzamajiem pakalpojumiem), kuru izpilde tiek tādējādi kavēta.
24.3. Gadījumā, ja rodas nepārvaramas varas apstākļi, kas ietekmē Līguma atsevišķu Darbu izpildes termiņus, bet netraucē izpildīt Līgumu kopumā, Puses saskaņo savu turpmāko rīcību attiecībā uz Līguma izpildi un tā termiņiem.
24.4. Pusei, kuras darbību apgrūtina nepārvaramas varas apstākļi, nekavējoties jāinformē par to otra Puse, pievienojot jebkādu informāciju, kas apliecina nepārvaramas varas apstākļus, un norādot uz šādu nepārvaramas varas apstākļu ietekmi uz Līguma izpildi, kā arī jāpieliek visas saprātīgās pūles, lai mazinātu nepārvaramas varas apstākļu radītās sekas.
24.5. Ja nepārvaramas varas apstākļi turpinās ilgāk par 2 (divi) mēnešiem, Pusēm ir tiesības vienpusēji izbeigt Līguma darbību kopumā vai arī attiecībā uz to daļu, kuru izpildi traucē nepārvaramas varas apstākļi. Šādā gadījumā nevienai no Pusēm nav tiesību uz zaudējumu atlīdzību un tiek veikts norēķins par faktiski padarītajiem darbiem, kuri ir nodoti Līgumā noteiktajā kārtībā.

25. Informācijas neizpaušanas pienākums
25.1. Izpildītājam ir pienākums izpaust un sniegt Pasūtītājam jebkuru informāciju, kas ir Izpildītāja (t.sk. Izpildītāja personāla, apakšuzņēmēja) rīcībā, kuru Pasūtītājam ir saprātīgas tiesības pieprasīt, lai pārbaudītu Izpildītāja, tā darbības atbilstību Līgumam. 
25.2. Izpildītājs apņemas ievērot konfidencialitāti, tajā skaitā:
25.2.1. nodrošināt Līgumā minētās informācijas neizpaušanu, tajā skaitā, no trešo personu puses, kas piedalās vai ir iesaistītas Līguma izpildē;
25.2.2. aizsargāt, neizplatīt un bez Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Izpildītājam pieejama Līguma izpildes gaitā.
25.3. Pasūtītājs apņemas ievērot konfidencialitāti  un bez Izpildītāja rakstiskas atļaujas saņemšanas neizpaust trešajām personām pilnīgi vai daļēji ar Līgumu vai citu ar to izpildi saistītu dokumentu, kurus pirms Līguma noslēgšanas Izpildītājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju. Jebkurā gadījumā, Izpildītājs nevar noteikt par komercnoslēpumu Līguma priekšmetu un tā izpildes rezultātu.
25.4. Izpildītājs uzskata visus datus, dokumentus, informāciju (neatkarīgi no tā, kas to sniedzis un neatkarīgi no tā vai tā sniegta mutiski, rakstiski vai citā veidā) saistībā ar Līgumu un tā izpildi par konfidenciālu, un izpauž to citām personām vai citādi dara pieejamu citām personām tikai ar Pasūtītāja iepriekšēju rakstisku piekrišanu. 
25.5. Izpildītājs bez iepriekšēja rakstiska Pasūtītāja saskaņojuma saņemšanas ir tiesīgs atklāt konfidenciālo informāciju tikai šādos gadījumos: 
25.5.1. informācija, kas Izpildītājam saprātīgi ir vajadzīga, pildot tā saistības saskaņā ar Līgumu, ieskaitot konfidenciālas informācijas atklāšanu Izpildītāja darbiniekiem, apakšuzņēmējiem, pārstāvjiem, amatpersonām tādā mērā, lai nodrošinātu Izpildītāja pienākumu izpildi saskaņā ar Līgumu, bet tikai pēc tam, kad katra šāda persona uzņēmusies no Līguma punkta līdzvērtīgus konfidenciālas informācijas saglabāšanas un neizpaušanas noteikumus; 
25.5.2. atklāt konfidenciālu informāciju valsts kompetentajām institūcijām, kurām šādas tiesības ir noteiktas normatīvajos aktos un, ja tās pieprasa šādu informāciju; 
25.5.3. ja konfidenciāla informācija kļuvusi pieejama plašākai sabiedrībai, un tas nav noticis Izpildītāja konfidenciālas informācijas neizpaušanas pienākuma pārkāpuma rezultātā. 
25.6. Neatkarīgi no Līguma izbeigšanas iemesla Izpildītājam ir: 
25.6.1. jāatdod Pasūtītājam visa tā konfidenciālā informācija (oriģināli), kas atrodas (kam bija jāatrodas) Izpildītāja lietošanā vai rīcībā; 
25.6.2. jāiznīcina šāda konfidenciāla informācija (t.sk. visas tās kopijas) izmantojot drošu un konfidenciālu informācijas iznīcināšanas metodi, ja to rakstveidā pieprasa Pasūtītājs, kā arī nevilcinoties jāsniedz Pasūtītājam rakstisks Izpildītāja apliecinājums par šajā punktā noteikto saistību izpildi. 
25.7. Izņemot gadījumus, ko nosaka Līguma sadaļa, Izpildītājam ir aizliegts pārkāpt šajā sadaļā noteikto, kā arī izdot preses relīzes par jautājumiem, kas atrunāti Līgumā, bez iepriekšējas rakstiskas atļaujas saņemšanas no Pasūtītāja. Pasūtītājs nevar bez iemesla aizturēt vai kavēt šādu preses ziņu saskaņošanu, ja tas saistīts ar Izpildītāja likumisko vai līgumisko pienākumu izpildi. 
25.8. Izpildītājs nedrīkst izmantot Darbu izpildes vietas reklāmas vai mārketinga nolūkos, izņemot gadījumus, kad Pasūtītājs sniedz iepriekšēju rakstisku piekrišanu un tiek ievēroti Pasūtītāja izvirzītie nosacījumi. Izpildītājam bez Pasūtītāja iepriekšējas rakstiskas piekrišanas nav atļauts publiskot vai citādi izplatīt jebkādas fotogrāfijas, videoklipus, aprakstus, vai nu pilnībā vai daļēji Darbu dokumentus, kā arī jebkādu informāciju, kas saistīta ar Līguma izpildi, kā arī izmantot to citiem mērķiem, kas nav saistīti ar Līguma izpildi.
25.9.  Konfidencialitātes noteikumu neievērošana ir Līguma pārkāpums, kas Pasūtītājam dod tiesības prasīt no Izpildītāja konfidencialitātes noteikumu neievērošanas rezultātā radīto zaudējumu atlīdzību. 
25.10. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.

26. [bookmark: _Toc140468132]Citi noteikumi
26.1. Pasūtītāju Līguma izpildes ietvaros pārstāv, tajā skaitā, paraksta būves vietas pieņemšanas aktu, aktus par izpildīto Darbu apjomu un izmaksām, aktus par faktu konstatāciju (nepieciešamības gadījumā), būvmateriālu saskaņošanas dokumentus (nepieciešamības gadījumā), Darbu izpildes aktus, kā arī kontrolē Līguma izpildi un termiņus – Rīgas valstspilsētas pašvaldības [..] vai cita Pasūtītāja pilnvarota persona (-s). Saziņai ar Pasūtītāju Izpildītājs izmanto vienlaicīgi arī Pasūtītāja e-pasta adresi: amd@riga.lv.
Izpildītāju Līguma izpildes ietvaros pārstāv [..].
Līguma izpildes laikā Pasūtītājam iesniedzamo aktu formu un saturu nosaka Pasūtītājs.
26.2. Par izmaiņām Līguma 26.1. punktā norādītajā informācijā Puses nekavējoties rakstiski informē otru Pusi. Minētās izmaiņas Puses izdara bez grozījumu veikšanas Līgumā. Līdz brīdim, kamēr Pasūtītājam nav rakstiski paziņots par 26.1. punktā norādītā sakaru līdzekļa maiņu, visi nosūtītie paziņojumi uz iepriekšējo e-pasta adresi vai faksa numuru ir uzskatāmi par saņemtiem.
26.3. Līgumā ir pieļaujams veikt nebūtiskus grozījumus. Būtiski grozījumi veicami atbilstoši Līguma un Publisko iepirkumu likuma nosacījumiem, Pusēm savstarpēji rakstiski vienojoties. Jebkuras izmaiņas vai papildinājumi Līgumā kļūst par Līguma neatņemamu sastāvdaļu.
26.4. Visi Līguma slēgšanas tiesību iegūšanas procedūras (Konkursa) dokumenti ir uzskatāmi par Līguma neatņemamu sastāvdaļu. Pretrunu gadījumā starp Līgumu un Līguma slēgšanas tiesību iegūšanas procedūras dokumentiem prevalē Līguma nosacījumi.
26.5. Visi Līguma pielikumi pēc Līguma abpusējas parakstīšanas kļūst par tā neatņemamu sastāvdaļu un ir grozāmi tikai rakstveidā un pēc abpusējas saskaņošanas. Nekādi mutiski papildinājumi un vienošanās netiek uzskatīti par Līguma sastāvdaļu.
26.6. Līgums ir saistošs Pušu tiesību un saistību pārņēmējiem.
26.7. Līguma nodaļu virsraksti ir paredzēti tikai ērtībai, nevis Līguma noteikumu interpretācijai.
26.8. Ja kāds no Līguma noteikumiem ir vai kļūst spēkā neesošs, tas nekādā veidā neietekmē pārējo Līguma nosacījumu spēkā esamību.
26.9. Līgums ir sagatavots uz 28 (divdesmit astoņām) lapām latviešu valodā, tam pievienoti pielikumi. Līgums ir parakstīts ar drošu elektronisko parakstu, kas satur laika zīmogu. Līguma parakstīšanas diena ir pēdējā parakstītāja pievienotā laika zīmoga datums un laiks.


Līguma pielikumi:
1.pielikums – Līgumsodu un cenu pazeminājuma piemērošana;
2.pielikums – Akts par būvdarbu pabeigšanu;
3.pielikums – Izpilddokumentācijas saturs;
4.pielikums – Akts par faktiski izpildīto darbu apjomu un izmaksām (Forma 2);
5.pielikums – Akts par faktiski izpildīto darbu izmaksām (Forma 3);
6.pielikums – Akts par objekta gatavību nodošanai ekspluatācijā; 
7.pielikums – Projektēšanas uzdevums ar pielikumiem; 
8.pielikums – Darbu daudzumu un izmaksu saraksts (Finanšu piedāvājums);
9.pielikums – Sadarbības līgums;
10.pielikums – Būvprojekts minimālā sastāvā;
11.pielikums – Līguma izpildes nodrošinājuma veidnes paraugs (bankām);
12.pielikums – Līguma izpildes nodrošinājuma veidnes paraugs (apdrošinātājam).



27. Pušu paraksti un rekvizīti

	Pasūtītājs:
	Izpildītājs:

	Rīgas valstspilsētas pašvaldības
Ārtelpas un mobilitātes departaments, 
[..]                                                                                                       
	PS “Vanšu tilts”
Reģistrācijas numurs: 40203704450
[..]

